φύλλο 6 
Απρίλης 2014 
διανέμεται δωρεάν 


Το Χαμπέρι 

για την ενημέρωση και την οριζόντια επικοινωνία στη Νέα Φιλαδέλφεια 





ΤΑ ΧΕΡΙΑ ΠΑΝΩ ΑΠ' ΤΗΝ ΠΟΛΗ 

Το επενδυτικό σχέδιο της ΔΙΚΕΦΑΛΟΣ ΑΕ για το νέο γήπεδο της ΑΕΚ 
παίζει με τα αισθήματα των ΑΕΚτζήδων, ενώ θέτει σε κίνδυνο ολόκληρη την πόλη 


Ουί οοπδβηϊίϊ. Ιδανικότε¬ 
ρος τίτλος για τον «διάλογο» 
που εξελίσσεται τους τελευταί¬ 
ους μήνες στην περιοχή γύρω 
απ’ το νέο γήπεδο της ΑΕΚ δε 
θα μπορούσε να υπάρξει. 

Το σχέδιο Μελισσανίδη φαί¬ 
νεται πως βρίσκει ανταπόκριση, 
ίσως μεγαλύτερη απ’ αυτήν που 
περίμενε ακόμα και ο ίδιος, τόσο 
στους κόλπους της ΑΕΚ, όσο και 
στη συντριπτική πλειοψηφία των 
πολιτικών παραγόντων της περιο¬ 
χής. Και όποιος δεν τοποθετείται 
υπέρ του νέου γηπέδου, σιωπά 
μπροστά στον διακαή πόθο κάθε 
ΑΕΚτζή: «ΓΗΠΕΔΟ ΣΤΗ ΝΕΑ 
ΦΙΑΑΑΕΑΦΕΙΑ». Ο απόλυτα 
σεβαστός αυτός πόθος γίνεται 
αντικείμενο εκμετάλλευσης και το 
ερώτημα στο οποίο ο κόσμος της 
ΑΕΚ καλείται να απαντήσει, προ¬ 
τού δεχτεί να θυσιάσει ό,τι του ζη¬ 
τήσουν στο βωμό του πόθου του, 
είναι ένα και μοναδικό: Η ΑΕΚ και 
ο κόσμος της, η ίδια η περιοχή 
και 01 κάτοικοί της, θέλουν ένα 
γήπεδο που να εξυπηρετεί τις 
δικές τους ανάγκες ή ένα γήπε¬ 
δο κομμένο και ραμμένο στα 
μέτρα της τσέπης των κάθε 
είδους Μελισσανίδηδων; 

Το σχέδιο νομοθετικής ρύθ¬ 
μισης που δημοσιεύτηκε στις 20 
Φλεβάρη 2014 δημιουργεί την 
εικόνα μιας επένδυσης η οποία 
έχει ως κύριο σκοπό -όπως όλες 
οι επενδύσεις άλλωστε- να γεμί¬ 
σει περισσότερο τις τσέπες των 
εμπνευστών της. Για να το πετύχει, 
καταργεί κάθε είδους περιορισμό 
που θα μπορούσε να σταθεί εμπό¬ 
διο. Το πνεύμα του συνόλου των 


προτεινόμενων διατάξεων είναι 
ξεκάθαρο από την πρώτη κιόλας 
παράγραφο. Σύμφωνα με αυτήν, 
παραχωρείται στην ΑΕΚ κατά χρή¬ 
ση, διοίκηση και διαχείριση έκταση 
29.121 τ.μ. για την εκπλήρωση του 
καταστατικού της σκοπού. Έτσι, η 
πλήρης κυριότητα, την οποία μέχρι 
τώρα είχε, με βάση το Παραχωρη¬ 
τήριο του Ελληνικού Δημοσίου 
(62032/1934), βρίσκεται στον 
αέρα. Σε ποιον θα παραχωρηθεί η 
κυριότητα, μένει να το δούμε, αλλά 
εδώ γεννιέται μια σειρά από ερω¬ 
τήματα. Αν δεν ανήκει στην ΑΕΚ το 
οικόπεδο, θα της ανήκει το γήπεδο 
που θα χτιστεί πάνω του; Κι αν όχι, 
τότε σε ποιον θα ανήκει; 

Φυσικά στο παιχνίδι δεν είναι 
μόνη της η ΑΕΚ. Ο Μελισσανίδης 
είναι βασικός μέτοχος (98,5%, κα¬ 
λύπτοντας μετοχές αξίας 985.000 
€ σε σύνολο αρχικού μετοχικού 
κεφαλαίου 1 εκ. €) και στην «ΔΙΚΕ- 
ΦΑΑΟΣ 1924 ΚΑΤΑΣΚΕΥΑΣΤΙΚΗ 
ΑΝΩΝΥΜΗ ΕΤΑΙΡΕΙΑ», σκοπός 
της οποίας είναι η «κατασκευή 
και εκμετάλλευση Σταδίου και των 
εγκαταστάσεών του στην περιο¬ 
χή του Δήμου Ν. Φιλαδέλφειας», 
σύμφωνα με το καταστατικό της. 
Και τα λεφτά που θα βγάλει απ’ 
αυτή είναι πολύ πιο σίγουρα -του¬ 
λάχιστον προς το παρόν- σε σχέση 
με αυτά που μπορεί να του αποφέ- 
ρει η ΑΕΚ. Με αυτή λοιπόν τη λογι¬ 
κή, η ΑΕΚ «δύναται να αποδέχεται 
δωρεές ή χορηγίες από τρίτους, να 
εκχωρεί δικαιώματα και υποχρεώ¬ 
σεις σε τρίτους, να συμβάλλεται με 
αυτούς» (άρθρο 2) χωρίς όμως να 
έχει δικαίωμα εκμετάλλευσης των 
διαφημιστικών χώρων των αθλη¬ 


τικών εγκαταστάσεων και χωρίς 
να μπορεί να εισπράξει το 15% επί 
των εισιτηρίων των αγώνων και 
των εισπράξεων, όπως ίσχυε μέχρι 
τώρα, βάσει του άρθρου 67 του 
ν.2725/1999, το οποίο καταργεί- 
ται. 

Στο τεχνικό κομμάτι, δεν έχου¬ 
με να πούμε πολλά. Τα έχει πει 
όλα ο Δημήτρης Ανδριόπουλος 
της ΟίηποίηςΙ ΑΕ, υπεύθυνος για 
την κατασκευή του γηπέδου. Στο 
Δημοτικό Συμβούλιο του Δήμου 
Φιλαδέλφειας-Χαλκηδόνας στις 2 
Οκτώβρη 2013, με θέμα «Ενημέ¬ 
ρωση και παρουσίαση του νέου 
γηπέδου της Α.Ε.Κ.», ο ίδιος έλεγε 
ότι «δεν θα έχει καθόλου εμπορι¬ 
κές χρήσεις και το τονίζω γιατί είναι 
μια πονεμένη ιστορία τα τελευταία 


χρόνια. Θα έχει μόνο τις συνοδές 
αθλητικές χρήσεις και θα δημιουρ- 
γηθούν περίπου 1200 υπαίθριες 
θέσεις στάθμευσης και 400 έως 
500 υπόγειες». Στην παράγραφο 
4, υποπαράγραφος Β του σχεδί¬ 
ου νομοθετικής ρύθμισης (Επι¬ 
τρεπόμενες χρήσεις γης) γράφει: 
«...πολιτιστικές χρήσεις (μουσεία 
κλπ), χώροι αναψυχής, εμπορι¬ 
κά καταστήματα (με εξαίρεση τις 
υπεραγορές και τα πολυκαταστή¬ 
ματα) και καταστήματα παροχής 
προσωπικών υπηρεσιών, εκθε¬ 
σιακοί χώροι, εστιατόρια». Αίγο 
παρακάτω, στην ίδια παράγραφο 
του σχεδίου: «Ο επιτρεπόμενος 
αριθμός των θέσεων στάθμευσης 
των αυτοκινήτων ορίζεται συνο¬ 
λικά στις εκατόν ογδόντα θέσεις 
για την περιοχή που ρυθμίζεται με 
το παρόν και σε διακόσιες θέσεις 
στάθμευσης, οι οποίες πρέπει να 
βρίσκονται σε ακίνητο, ιδιόκτητο 
ή μισθωμένο, που να μην απέχει 
από τις εξυπηρετούμενες εγκατα¬ 
στάσεις πλέον των πεντακοσίων 
μέτρων.» 

Θα μπορούσαμε να συνεχί- 
σουμε με τέτοιου είδους αποσπά¬ 
σματα και συγκρίσεις επί μακρόν, 
αλλά πιθανότατα δε θα τελειώνα¬ 



με ποτέ γιατί τίποτα από αυτά που 
έχουν πει δε φαίνεται να τηρείται, 
τώρα που έρχεται η ώρα για τα 
τελικά σχέδια του γηπέδου. Ακό¬ 
μα και στα μεγέθη του κτιρίου, δεν 
υπάρχουν διαφοροποιήσεις σε 
σχέση με τον νόμο Γρανίτσα (άρ¬ 
θρο 19, Ν. 3044/2002, όπως τρο¬ 
ποποιήθηκε με το άρθρο 11 του ν. 
3207/2003). Με εξαίρεση τον μέγι¬ 
στο επιτρεπόμενο συντελεστή δό¬ 
μησης που τότε ήταν 2 ενώ τώρα 
ορίζεται στο 1,2, τα ανώτατα επι¬ 
τρεπόμενα ύψη είναι ακριβώς ίδια. 

Και ενώ η ισχύουσα οικοδομι¬ 
κή άδεια παύει να ισχύει, αφού οι 
διατάξεις των νόμων 3044/2002, 
3207/2003 (νόμος Γρανίτσα και 
τροποποίησή του) και 4042/2012 
(τροπολογία Βούρου) καταργού- 


νται από τότε που ίσχυσαν (παρά¬ 
γραφος 7 του σχεδίου νομοθετι¬ 
κής ρύθμισης), η διοίκηση της ΑΕΚ 
και της ΔΙΚΕΦΑΑΟΣ ΑΕ σπεύδει 
να εκδώσει νέα και μάλιστα μέσω 
της Διεύθυνσης Οικοδομικών 
και Κτιριοδομικών Κανονισμών 
του Υ.ΠΕ.Κ.Α. «σύμφωνα με τα 
οριζόμενα στο άρθρο 33 του ν. 
3492/2006», που τροποποιεί το 
άρθρο 1 του ν.3342/2005 «Βιώσι¬ 
μη ανάπτυξη και κοινωνική αξιο¬ 
ποίηση των Ολυμπιακών Εγκατα¬ 
στάσεων, αδειοδότηση, χρήσεις, 
λειτουργίες τους - Διάρθρωση, 
οργάνωση και λειτουργία Γενικής 
Γραμματείας Ολυμπιακής Αξιοποί¬ 
ησης». 

Όποια ανάγνωση ή ερμηνεία κι 
αν κάνουμε, οι διατάξεις του νόμου 
είναι ρητές. Αφορά αποκλειστικά 
τα Ολυμπιακά συγκροτήματα (πε- 
ριγράφονται με κάθε λεπτομέρεια 
στην παράγραφο 1 του άρθρου 
9) ανάμεσα στα οποία δεν είναι το 
γήπεδο της ΑΕΚ. Με ποια λογική 
λοιπόν παρακάμπτεται η ισχύου- 
σα νομοθεσία και αντί για την 
αρμόδια Υπηρεσία Δόμησης και 
τη Γενική Γραμματεία Αθλητισμού 
που είναι υπεύθυνες για την έγκρι¬ 
ση και τη χορήγηση άδειας δόμη- 


5 χρόνια 

Στρούγκα 

αντίσταση 

αυτοοργάνωση 

αλληλεγγύη 


σης αθλητικών εγκαταστάσεων 
(άρθρο 6, παρ. 1, εδάφιο Α-α, του 
Π.Δ.77/ΦΕΚ28/Α’/1-3-85 και άρ¬ 
θρο 1, παρ. 2.1, εδάφιο ε, της Κ.Υ.Α. 
αρ.οικ.7533/ΦΕΚ251/Β’/13-2-12), 
αναλαμβάνει να την εκδώσει μια 
Υπηρεσία της οποίας το αντικείμε¬ 
νο είναι τουλάχιστον μη συναφές; 
Μάλλον γιατί με αυτό τον τρόπο 
η διαδικασία έκδοσης της άδειας 
είναι πιο εύκολη και η «Οικογένεια 
Μελισσανίδη» θέλει να εκμηδενί¬ 
σει τις πιθανότητες να κολλήσει το 
πράγμα στην Πολεοδομία, αν βρε¬ 
θεί κάποια παρατυπία. 

Ένα τελευταίο, αλλά καθόλου 
ασήμαντο -το αντίθετο μάλιστα- 
ζήτημα είναι αυτό του άλσους. Με¬ 
γάλο μέρος της «Πολεοδομικής, 
Χωροταξικής και Περιβαλλοντικής 
Θεώρησης» καταλαμβάνει το άλ¬ 
σος. Κι αυτό γιατί ο Μελισσανίδης 
ζητά να παραχωρηθούν 6 στρέμ¬ 
ματα, γιατί προφανώς αυτό που 
θέλει να κάνει δεν χωράει στην αρ¬ 
χικά παραχωρηθείσα έκταση των 
27 στρεμμάτων. Αένε λίγο-πολύ 
ότι επειδή το άλσος καταλαμβά¬ 
νει το 15% της Δημοτικής Ενότη¬ 
τας και επομένως το πράσινο που 
αντιστοιχεί ανά κάτοικο είναι κατά 
πολύ μεγαλύτερο απ’ τον μέσο 
όρο της Αττικής, ακόμα κι αν χα¬ 
θούν τα 6 στρέμματα που ζητούν, 
η αναλογία παραμένει πολύ υψη¬ 
λή, άρα πρόβλημα δεν υπάρχει! 
Παραλείπουν όμως σκόπιμα μια 
σημαντική λεπτομέρεια. Το άλσος 
δεν είναι τοπικού χαρακτήρα, αλλά 
υπερτοπικού. Αν συνυπολογίσου¬ 
με λοιπόν τις γύρω περιοχές (από 
Μεταμόρφωση μέχρι Ηράκλειο 
και Ν. Ιωνία) που εξυπηρετούνται 
απ’ αυτό, επειδή αντίστοιχο χώρος 
πρασίνου δεν έχουν, η αναλογία 
πέφτει πολύ. 

Ακόμα όμως κι αν είναι έτσι 
όπως τα λένε, τα 6 αυτά στρέμ¬ 
ματα, είναι χώρος πρασίνου με 
δασικό χαρακτήρα και επομένως 
εμπίπτουν στη δικαιοδοσία της 
δασικής υπηρεσίας και καλύπτο¬ 
νται απ'την ισχύουσα δασική νο¬ 
μοθεσία. Πόσο εύκολο είναι λοι¬ 
πόν να αποχαρακτηριστούν έτσι 
απλά και εν μία νυκτί 6 στρέμματα 
δάσους και να παραχωρηθούν 
στη ΔΙΚΕΦΑΑΟΣ ΑΕ για να χτιστεί 
το γήπεδο; 

Το άλσος, η κατάσταση στην 
οποία βρίσκεται (που σωστά πε¬ 
ριγράφουν) και η συντήρηση του 
είναι ζωτικής σημασίας ζητήματα 
και απασχολούν κάθε Φιλαδελ- 
φειώτη. Αύση για το άλσος μπορεί 
να δοθεί και εκτός του πλαισίου 
του γηπέδου, αρκεί να υπάρχει η 
βούληση. Ακριβώς όπως μπορούν 
να βρεθούν τα λεφτά της χορηγίας 
απ’ την Περιφέρεια Αττικής για το 


γήπεδο, μπορούν να βρεθούν και 
για το άλσος, χωρίς να γίνει εξάρ¬ 
τημα της επένδυσης. Οι διάφοροι 
επίσημοι φορείς όμως αναθέτουν 
στον Μελισσανίδη τη δουλειά 
που οι ίδιοι θα έπρεπε να κάνουν, 
δίνοντάς του ως αντάλλαγμα τα 
στρέμματα που ζητάει, χωρίς μάλι¬ 
στα ρητές δεσμεύσεις από μέρους 
του. 

Κι αν τα παραπάνω δεν κρί- 
νονται αρκετά ανησυχητικά για 
το μέλλον της πόλης όπως το 
οραματίζεται η «Οικογένεια της 
ΑΕΚ», δηλαδή η «Οικογένεια Με- 
λισσανίδη» και τα ενεργούμενά 
της, φαίνεται πως υπάρχουν κι 
ά>λοι ανησυχητικοί κι επικίνδυνοι 
σχεδιασμοί. Το σχέδιο νομοθετι¬ 
κής ρύθμισης που επιδιώκει, υπο¬ 
τίθεται, να θέσει το περίγραμμα 
του έργου του νέου γηπέδου της 
ΑΕΚ, δεν περιορίζεται μόνο στο 
ίδιο το γήπεδο. Η έκθεση που το 
συνοδεύει παίρνει θέση σε θέματα 
όπως η πυκνότητα του πληθυσμού 
στον προσφυγικό συνοικισμό, το 
οικονομικό προφίλ της πόλης, οι 
διαστάσεις του φαινομένου της 
ανεργίας στη Νέα Φιλαδέλφεια και 
άλλα. Κι άλλες κυβερνητικές νομο¬ 
θετικές πρωτοβουλίες, όπως το 
νέο πολεοδομικό ρυθμιστικό σχέ¬ 
διο της Αθήνας προετοιμάζουν μια 
άλλη Νέα Φιλαδέλφεια. Τώρα συ- 
γκινήθηκε το ΥΠΕΚΑ από τα προ¬ 
βλήματα που αντιμετωπίζει η πόλη 
μας (όπως εξάλλου και κάθε πόλη) 
μέσα στην κρίση; Όχι· εδώ σχεδιά¬ 
ζεται ο μετασχηματισμός της ιστο¬ 
ρικής προσφυγικής συνοικίας και 
των κατοίκων της σε δορυφόρο 
μιας αμφίβολης κτηματομεσιτικής 
επένδυσης. 

Προς το ίδιο συμπέρασμα μας 
ωθούν και οι «τουφεκιές στον 
αέρα» που ρίχνουν οι περισσότε¬ 
ροι απ’ τους υποψηφίους δημάρ¬ 
χους των επερχόμενων δημοτικών 
εκλογών, βάζοντας άλλοτε άμεσα 
κι ά)Λοτε έμμεσα την ΑΕΚ και το 
γήπεδο στο κέντρο της προσοχής 
τους, όχι όμως με την αναμενόμε¬ 
νη κριτική στάση απέναντι στο αμ¬ 
φίβολο εγχείρημα της «Όικογένει- 
ας» και του «Νονού» της, αλλά με 
την άνευ όρων υποταγή στις προ¬ 
θέσεις του, δίχως την παραμικρή 
ευαισθησία απέναντι στην ταυτό¬ 
τητα της πόλης και στις επιθυμίες 
των πραγματικών κατοίκων της - 
οι οποίοι, πάντως, δε φαίνεται για 
την ώρα να μιλούν επαρκώς για 
την επαπειλούμενη καταστροφή. 

Το Χαμπέρι θα εξακολουθήσει 
να παρακολουθεί το ζήτημα και να 
αποκαλύπτει τις πλευρές του σχε¬ 
δίου κατασκευής του γηπέδου που 
οι εμπνευστές του και οι όψιμοι 
υποστηρικτές του κρύβουν κάτω 
απ’ το χαλί. Π· ^ 


ΣΤΗΝ ΤΕΛΙΚΗ ΕΥΘΕΙΑ 

Η πόλη μπαίνει στην τελική εκλογική ευθεία, ωστόσο οι επτά υπο¬ 
ψήφιοι δήμαρχοι και οι συνδυασμοί τους λίγα μας έχουν πει για το 
πρόγραμμα και τους συγκεκριμένους στόχους τους. Ο πολίτης ζει 
τον καιρό αυτό τον εφιάλτη της γενικολογίας σ’ ό,τι αφορά τα πο¬ 
λιτικά προγράμματα των συνδυασμών, ενώ το παιχνίδι των εντυπώ¬ 
σεων εξαντλείται στην μεταγραφολογία των υποψηφίων δημοτικών 
συμβούλων, που υποτίθεται πως κουβαλάνε μαζί τους εκείνους τους 
σταυρούς που θα τους χαρίσουν οι ψηφοφόροι και πάει λέγοντας. 

Η ενασχόληση με τα κοινά δεν είναι βέβαια μεμπτή κι είναι αλήθεια 
ότι όσο περισσότεροι συμμετέχουν σ’ αυτά τόσο καλύτερα - μέχρι 
βέβαια να πετύχουμε ως κοινωνία την καθολική συμμετοχή στη 
βάση οριζόντιων θεσμών στους οποίους θα αποφεύγεται η ανάθεση 
εξουσιών και ο καθένας θα μπορεί να εκφράσει ισότιμα τη γνώμη 
του. Δυστυχώς αυτή η στιγμή απέχει αρκετά για διάφορους λόγους. 
Αφενός, αυτοί που κατέχουν σήμερα την εξουσία στα διάφορα επί¬ 
πεδά της δεν είναι διατεθειμένοι να την παραδώσουν, ακόμη κι όταν 
είναι τόσο δύσκολη η άσκησή της όσο είναι σήμερα. Αφετέρου, το 
μεγαλύτερο κομμάτι του πληθυσμού αιθάνεται μεγαλύτερη σιγουριά 
όταν αναθέτει σε φωτισμένους ηγέτες την πρωτοβουλία των κινή¬ 
σεων. 

Στη γειτονιά μας, που πάσχει κι από έλλειψη φωτισμένων ηγετών, εδώ 
που τα λέμε, αυτό σημαίνει ότι τελικά μικροί άνθρωποι βρίσκονται να 
διαχειρίζονται μεγάλες υποθέσεις. Η αντιμετώπιση του επενδυτικού 
κτηματομεσιτικού σχεδίου της ΑΕΚ από όλες σχεδόν τις πολιτικές 
δυνάμεις του δήμου είναι ένα πολύ χαρακτηριστικό παράδειγμα των 
ορίων του συστήματος. Δεν πρόκειται, όμως, για θεωρητικό ζήτη¬ 
μα: Το επενδυτικό σχέδιο προχωρά και στόχο του έχει ν’ αλλάξει την 
πόλη, όπως μπορείτε να διαβάσετε σ’ αυτό το φύλλο του Χαμπεριού. 

Κατά τ’ άλλα, η συλλογικότητα της Στρούγκας κλείνει πέντε χρόνια 
αυτές τις ημέρες και το Χαμπέρι γιορτάζει αυτή την πενταετία με μια 
ειδική έκδοση, όχι για να ευλογήσουμε τα γένια μας, αλλά για να 
πούμε και πάλι ότι απέναντι στην άνευ όρων συνθηκολόγηση με την 
λαίλαπα που σαρώνει την καθημερινότητά μας και καταστρέφει μα¬ 
κροπρόθεσμα τις ζωές μας υπάρχει κι άλλος δρόμος: Ο δρόμος της 
αντίστασης, της αυτοοργάνωσης, της αληλλεγγύης εδώ και τώρα 
για να μάθουμε πώς θα θεμελιώσουμε έναν άλλον, πιο δίκαιο κόσμο. 


Το "Χαμπέρι" κυκλοφορεί σε χίλια αντίτυπα και διανέμεται δωρεάν 
κι από χέρι σε χέρι. Αναζητήστε το στο αγαπημένο σας καφενείο και 
σε άλλα καταστήματα σε όλη την πόλη, κι αν δεν το βρείτε επικοινω¬ 
νήστε μαζί μας. Η εφημερίδα συντάσσεται από ομάδα εργασίας της 
συνέλευσης του αυτοδιαχειριζόμενου κοινωνικού χώρου "Στρούγκα". 
Τα ενυπόγραφα άρθρα εκφράζουν την άποψη των συντακτών τους. 
Θα μας βρείτε στην κατάληψη της Στρούγκας, Δεκελείας 116, Νέα 
Φιλαδέλφεια, κάθε Τρίτη μετά τις 8.30 μμ που πραγματοποιούνται οι 
συνελεύσεις μας και κάθε Πέμπτη και Παρασκευή μετά τις 8.30 μμ που 
λειτουργεί καφενείο. Για τις πολιτικές, κοινωνικές και πολιτιστικές δρα¬ 
στηριότητες της Στρούγκας μπορείτε να ενημερώνεστε από τις αφί- 
σες στους τοίχους της πόλης και στην ηλεκτρονική διεύθυνση Η«ρ:// 
5τΓουξ;£ΐ.65ρίνΒΙθξ;$.η6τ. Ε-ιπειΐΙ επικοινωνίας: Η2ΐΒ6π@65ρίν.η6τ 















Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΑΑΔΕΑΦΕΙΑΣ 


Η ΑΕΚ και το Άλσος 

ΜΙΑ ΕΠΙΚΑΙΡΗ ΙΣΤΟΡΙΑ ΤΗΣ ΔΕΚΑΕΤΙΑΣ ΤΟΤ 70 


Το άλσος της Νέας Φιλαδέλφειας διατρέχει σήμερα 
σοβαρό κίνδυνο λόγω του επικείμενου χτισίματος 
του γηπέδου της ΑΕΚ. Αυτό δε συμβαίνει για πρώ¬ 
τη φορά. Το 1970 με χαριστικό νόμο της δικτατορίας 
ο Γενικός Γραμματέας Αθλητισμοό αντισυνταγμάρχης 
Ασλανίδης παραχωρεί 27 στρέμματα για να γίνει επέ¬ 
κταση των εγκαταστάσεων του γηπέδου. Το 1972, μά¬ 
λιστα, χτίζεται τείχος που οροθετεί τα στρέμματα που 
παραχωρήθηκαν δυο χρόνια πριν. Υπολείμματα του 
τείχους υπάρχουν ακόμη και σήμερα σε κάποια ση¬ 
μεία του άλσους. Το καλοκαίρι του 1974 κι έπειτα από 
οργανωμένη αντίδραση κατά της παραχώρησης των 27 
στρεμμάτων, ακυρώνεται η παραχώρηση του 1970 με 
το διάταγμα 340/20.5.1975. 

Από τον Μάρτη του 1976 η ΑΕΚ επανέρχεται, ζη¬ 
τώντας αυτή τη φορά τα 27 στρέμματα από τον Δήμο, 
χωρίς ωστόσο να πετύχει την πολυπόθητη απόφαση 
του Δημοτικού Συμβουλίου. Το Σεπτέμβριο του 1977, 
η ΑΕΚ καταθέτει εκ νέου πρόταση ζητώντας αυτή τη 
φορά 9 στρέμματα. Το θέμα αυτό, που ήταν και το 
μοναδικό εκείνης της συνεδρίασης, συζητείται στο Δη¬ 
μοτικό Συμβούλιο στις 5 Οκτωβρίου του ίδιου έτους 
ύστερα από αίτηση 10 εκ 
των 17 στο σύνολο Δημο¬ 
τικών Συμβούλων. Εντύ¬ 
πωση προκάλεσε το αιφ¬ 
νίδιο της αίτησης αλλά 
και η άμεση απόφαση 
για σύγκληση του Δη¬ 
μοτικού Συμβουλίου με 
στόχο τη λήψη αποφάσε¬ 
ων. Στην αίτηση τους χα¬ 
ρακτηριστικά αναφέρο- 
νται τα εξής: «Συζήτηση 
και λήψη αποφάσεων σε 
αίτημα της ΑΕΚ για την 
παραχώρηση σ’ αυτήν 
εκτάσεως 9 στρεμμάτων 
του Άλσους για την επέ¬ 
κταση των αθλητικών της 
εγκαταστάσεων». 

Το νέο μαθεύτηκε γρή¬ 
γορα κι όπως ήταν φυσικό 
προκάλεσε έκπληξη και 
ανησυχία στους δημότες. 

Το ίδιο βράδυ λοιπόν συ¬ 
γκροτήθηκε η «Επιτροπή 
Αγώνα για την προστα¬ 
σία, ανάπτυξη και αξιο¬ 
ποίηση του Άλσους Νέας 
Φιλαδέλφειας». Πρώτη 
της κίνηση, την 1η του 
Οκτώβρη, ήταν το μοίρασμα ενός φυλλαδίου, το οποίο 
είχε σκοπό αφενός να ενημερώσει τους Φιλαδελφειώ- 
τες για το τι επρόκειτο να συμβεί εν αγνοία τους και 
αφετέρου να τους προτρέψει να δραστηριοποιηθούν, 
έτσι ώστε με την παρέμβασή τους να μην παραχωρη- 
θεί ούτε ένα μέτρο από το Άλσος. 

Συγκεκριμένα στο φυλλάδιο της Επιτροπής Αγώνα 
αρχικά αναφέρονται λόγοι για τους οποίους δεν πρέ¬ 
πει να παραχωρηθεί ούτε μια σπιθαμή από το Άλσος, 
καθώς επίσης και οι επιδιώξεις της. Ειδικότερα γίνε¬ 
ται λόγος για «Παραχώρηση κατά πλήρη κυριότητα 
όλης της έκτασης του Άλσους στο Δήμο και πλήρη, 
πολύμορφη και πολυδύναμη αξιοποίηση και εκμετάλ¬ 
λευση του Άλσους μόνο από το Δήμο». 

Τις επόμενες δύο ημέρες γίνονται συνεχώς συνα¬ 
ντήσεις με τους εκπροσώπους των γειτονικών Δήμων 
και των τοπικών συλλόγων. Συγκεκριμένα κατά της 
παραχώρησης επισήμως τάσσονται ο Δήμαρχος της 
Νέας Φιλαδέλφειας, Τάσος Άμπατζής, ο οποίος εκείνο 
το διάστημα νοσηλευόταν στον Ευαγγελισμό με σο¬ 
βαρό πρόβλημα υγείας, οι Δήμαρχοι και τα Δημοτικά 
Συμβούλια Νέας Ιωνίας και Μεταμόρφωσης, ο πρόε¬ 
δρος της Κοινότητας και το Κοινοτικό Συμβούλιο Νέας 
Χαλκηδόνας, 21 τοπικοί σύλλογοι της Νέας Φιλαδέλ¬ 
φειας, ο Ιωνικός, η Φιλοδασική Ένωση Αθηνών, όλοι οι 
εξωραϊστικοί σύλλογοι Ηρακλείου Αττικής, Περισσού 
και Νέας Χαλκηδόνας και επιστήμονες της Νέας Φι¬ 
λαδέλφειας. 

Τη Δευτέρα, 3 Οκτωβρίου η κινητικότητα και των 
δυο πόλων ήταν πολύ έντονη. Μέλη της Επιτροπής 
Αγώνα δίνουν συνέντευξη σε εφημερίδα πανελλήνιας 


κυκλοφορίας, ο Σύλλογος Νέων στη γενική του συνέ¬ 
λευση αποφασίζει να μη μείνει με τα χέρια σταυρωμένα 
και το βράδυ της ίδιας μέρας τοιχοκολλούνται αφίσες 
που καλούν τους δημότες να παραστούν στο Δημοτι¬ 
κό Συμβούλιο της Τετάρτης. Άπό την άλλη πλευρά 6 
Δημοτικού Σύμβουλοι συμμετέχουν σε συζήτηση με 
το Δ.Σ. της ΆΕΚ που γίνεται στα γραφεία της στην 
Πλατεία Αμερικής. Την επόμενη μέρα (4 Οκτωβρίου) 
κυκλοφορεί η φήμη πως το Δημοτικό Συμβούλιο θα 
αναβληθεί, φήμη που εκλαμβάνεται ως αναληθής, ενώ 
το πρωί της Τετάρτης γίνονται συναντήσεις της Επι¬ 
τροπής Αγώνα με εκπροσώπους τοπικών συλλόγων. 

Το απόγευμα της Τετάρτης 5 Οκτωβρίου, συνέρ¬ 
χεται το Δ.Σ. Η παρουσία των Φιλαδελφειωτών είναι 
πολύ μεγάλη. Περίπου 500 άτομα βρίσκονται στην αί¬ 
θουσα απαιτώντας να μη γίνει η παραχώρηση των 9 
στρεμμάτων του Άλσους. Ο πρόεδρος του Δ. Σ. και 
ταυτοχρόνως πρόεδρος του συλλόγου φιλάθλων της 
ΆΕΚ, Δρυς ζητά να εκκενωθεί η αίθουσα, για να ξεκι¬ 
νήσει η διαδικασία. Κάποιοι Δημοτικοί Σύμβουλοι ζη¬ 
τούν την παρέμβαση της αστυνομίας. Οι αντιδράσεις 
είναι οξύτατες και γίνονται ακόμη πιο έντονες λόγω της 

παρουσίας του Διοικητή 
Ασφαλείας. Τα πνεύματα 
προσπαθεί να ηρεμήσει ο 
Πρόεδρος της ΆΕΚ, Άου- 
κάς Μπάρλος, ο οποίος 
παρίσταται στη συνε¬ 
δρίαση προκειμένου να 
υποστηρίξει το αίτημα 
της ΆΕΚ. Φυσικά δεν κα¬ 
ταφέρνει να μιλήσει και 
αποχωρεί από την αίθου¬ 
σα. Τελικά η συνεδρία¬ 
ση αναβάλλεται «για να 
ενημερωθεί ο λαός της 
Νέας Φιλαδέλφειας με 
συγκεντρώσεις σε δημό¬ 
σιους χώρους». 

Η σύγκρουση συνεχί¬ 
ζεται μέσω ανακοινώσεων 
που δημοσιεύονται στις 
εφημερίδες. Ο αναπλη¬ 
ρωτής Δήμαρχος Μ. Μα- 
κρής δημοσιεύει πρώτα 
«ψήφισμα-διαμαρτυρία» 
με το οποίο καταφέρεται 
εναντίον των Φιλαδελφει- 
ωτών χαρακτηρίζοντάς 
τους «τραμπούκους, τρο¬ 
μοκράτες, ύποπτα στοι¬ 
χεία» και εναντίον των 
Δημοτικών Συμβούλων 
Βουμβάκη και Οικονομόπουλου, κατηγορώντας τους 
για «αντιδημοκρατική και αντιδημοτική στάση επειδή 
έδιωξαν την αστυνομία από το Δ.Σ και εναντιώθηκαν 
στην παραχώρηση». Η απάντηση των Συμβούλων είναι 
άμεση. Καταγγέλουν τον Μ. Μακρή λέγοντας πως με 
την αστυνόμευση του Δ.Σ προσπάθησε να καταπνίξει 
τη θέληση δημοτών. Επίσης τον κατηγορούν ότι υπέ¬ 
γραψε μόνος του το «ψήφισμα- διαμαρτυρία», χωρίς 
να κληθεί το Δ.Σ. Ακολουθούν άλλες δύο έντυπες ανα¬ 
κοινώσεις εκ μέρους του Μ. Μακρή με περίπου ίδιο 
περιεχόμενο, που μοιράζονται από σπίτι σε σπίτι. 

Το επόμενο Δ.Σ. γίνεται στις 26 Νοεμβρίου 1976, 
οπότε και συζητείται εκ νέου η αίτηση της ΆΕΚ, χωρίς 
όμως να παρθεί και πάλι επίσημη απόφαση. Το πάγιο 
και διαρκές αίτημα της ΆΕΚ για παραχώρηση μέρους 
του Άλσους ξαναμπαίνει στον πάγο... 

Είναι προφανές ότι η κινητοποίηση των δημοτών 
ήταν αυτή που καθόρισε τις εξελίξεις και τελικά έσω¬ 
σε το άλσος από την καταστροφή. Είναι γεγονός πως 
με τα Βασιλικά Διατάγματα του 1915 και του 1935 η 
έκταση του άλσους χαρακτηρίζεται «δασική και ανα¬ 
δασωτέα», χαρακτηρισμοί που συχνά- πυκνά γίνεται 
προσπάθεια να αλλάξουν. Κι αυτό γιατί πολλοί είναι 
αυτοί που εποφθαλμιούν το άλσος με βασικό σκο¬ 
πό τις επιχειρηματικές δραστηριότητες, που μόνο τα 
κέρδη τους θα αυξήσουν. Είναι λοιπόν στο χέρι των 
δημοτών του σήμερα το πώς θα αντιδράσουν για να 
το περιφρουρήσουν. Και το παρελθόν έρχεται να μας 
διδάξει... Να μας προτείνει τρόπους δράσης... Να μας 
αποδείξει πως τίποτα δεν είναι ακατόρθωτο... 

πί & φι 

10 Δημοτικοί Σύμβουλοι ζητούν να συζητηθεί το αίτημα της 
ΆΕΚ για παραχώρηση 9 στρεμμάτων του Άλσους 

ΕΙΔΗΣΕΙΣ 
ΑΠ' ΤΟΝ 
ΥΠΟΛΟΙΠΟ 
ΚΟΣΜΟ 


ΕΚΛΟΓΙΚΑ ΚΟΛΠΑ: Επειδή και στην Ιταλία ο λαός δεν 
ψηφίζει πάντα αυτό που επιθυμούν οι κυρίαρχοι, η ιταλική 
Βουλή αποφάσισε στα μέσα Μαρτίου να δίνεται ένα μπόνους 
εδρών στα μεγάλα κόμματα για την εξασφάλιση μιας άνετης 
πλειοψηφίας. Συγκεκριμένα κάθε κόμμα ή συνασπισμός που 
συγκεντρώνει πάνω από 37% παίρνει κάποιες έδρες έξτρα. 
Σύμφωνα με τα ελληνικά δεδομένα μάλλον κανένα κόμμα δεν 
θα έπαιρνε το μπόνους... 

ΕΚΛΟΓΙΚΟΣ ΜΑΡΑΘΩΝΙΟΣ: Πέντε ολόκληρες εβδο 
μάδες θα διαρκέσουν οι βουλευτικές εκλογές στην Ινδία. Για 
να ψηφίσουν οι 814 εκατομμύρια ψηφοφόροι θα στηθούν 
930.000 εκλογικά τμήματα σε όλη την χώρα από τις 7 Απρι¬ 
λίου μέχρι τις 12 Μάίου. Για την καταμέτρηση των ψήφων 
δίνονται μόνο 4 μέρες και μέχρι τις 31 Μάίου πρέπει να έχει 
συγκροτηθεί το καινούργιο κοινοβούλιο. Πάλι καλά που εδώ 
μας «χαλάνε» μόνο δύο Κυριακές για 10 εκατομμύρια ψηφο¬ 
φόρους στις δημοτικές και ευρωεκλογές... 

ΕΙΔΗΣΗ ΑΠΟ ΑΛΛΟ ΚΟΣΜΟ: Τι θα κάνετε, αν σας άφη¬ 
ναν να καθορίζετε εσείς την τιμή του κάθε εμπορεύματος; Στο 
Αμβούργο της Γερμανίας υπάρχει μια περιοχή, που ο πελάτης 
πληρώνει όσο θέλει ή μπορεί για μια μπίρα, για ένα εισιτήριο 
συναυλίας κτλ. Πρόκειται για μία πρωτοβουλία καλλιτεχνών, 
που από το 2009 κατέλαβαν 12 άδεια κτίρια στη ιστορική γει¬ 
τονιά Γκέγκεφιρτελ στο κέντρο του Αμβούργου και άνοιξαν 
καφενεία, μπαρ και χώρους εκδηλώσεων. Ακούγεται «εξω¬ 
φρενικό» και όμως το σύστημα δουλεύει... 

ΤΟ ΠΑΘΟΣ ΓΙΑ ΤΗ ΛΕΥΤΕΡΙΑ...: «Συγγνώμη, κάναμε 
λάθος», είπαν στη Αουιζιάνα και άφησαν τον Γκλεν Φορντ 
στις 11 Μαρτίου ελεύθερο. Μόνο που ο ό4χρονος είχε κάτσει 
ήδη 30 χρόνια στη φυλακή για έναν φόνο που τελικά όπως 
αποδείχτηκε δεν είχε διαπράξει. Αποζημίωση; Πως να αποζη¬ 
μιώσεις κάποιον για τριάντα χρόνια (!) στέρηση ελευθερίας; 

ΤΟ ΠΑΘΟΣ ΓΙΑ ΤΗΝ ΕΙΡΗΝΗ... 1: Κρατείται στη φυλακή 
επειδή αρνήθηκε να υπογράψει δήλωση ότι δεν θα πατήσει πια 
πόδι στο αεροδρόμιο Σάνον στην Αγγλία. Ο λόγος για την 
79χρονη Μαργαρίτα Ντ Αρκάί που επί χρόνια διαμαρτύρε¬ 
ται για τη χρήση του αεροδρομίου από το στρατό των ΗΠΑ. 
Οι αρχές σκοπεύουν να την κρατήσουν στη φυλακή μέχρι να 
υπογράψει τη δήλωση. 

ΤΟ ΠΑΘΟΣ ΓΙΑ ΤΗΝ ΕΙΡΗΝΗ... 2: Κι άλλη γιαγιά κρατεί 
ται στη φυλακή λόγω του πάθους της για έναν καλύτερο κό¬ 
σμο. Στις ΗΠΑ μια 84χρονη καλόγρια καταδικάστηκε σε σχε¬ 
δόν τρία χρόνια φυλάκιση επειδή μπήκε (μαζί με άλλους δυο 
που καταδικάστηκαν σε πέντε χρόνια φυλακή) σε πυρηνικό 
εργοστάσιο, όπου φυλάγεται εμπλουτισμένο οπλικό ουράνιο. 
Οι ακτιβιστές πέταξαν φιάλες με αίμα στους τοίχους των κτι¬ 
ρίων, έγραψαν συνθήματα και κατέστρεψαν τοίχους με σφυ¬ 
ριά ,πριν συλληφθούν χωρίς να προβάλουν καμία αντίσταση. 
ΑΓΩΝΑΣ ΓΙΑ ΚΑΤΩΤΑΤΟ ΜΙΣΘΟ 1: Μετά το Μπαγκλα 
ντές και την Καμπότζη ξεσηκώθηκαν και στην Αίγυπτο οι ερ¬ 
γαζόμενοι (στην πλειοψηφία τους εργαζόμενες γυναίκες) στην 
κλωστοϋφαντουργία. Πρώτα ξεκίνησαν στις 10 Φλεβάρη οι 
20.000 εργαζόμενοι στις κρατικές Ε§χρΐ 5ρΐηηι·η§ και Ψοεινΐη^ 
Γοηηρειηχ. Ακολούθησαν περίπου 25.000 εργαζόμενοι σε 12 
άλλες κρατικές επιχειρήσεις. Και όπως οι συνάδελφοι τους στο 
Μπαγκλαντές και την Καμπότζη, έτσι και στην Αίγυπτο βασι¬ 
κό αίτημα μεταξύ άλλων είναι η θέσπιση κατώτατου μηνιαίου 
μισθού, ύψους 120 Ευρώ. Μετά από διαπραγματεύσεις δύο 
εβδομάδων με την κυβέρνηση, οι απεργοί γύρισαν στη δου¬ 
λειά, δίνοντας 60 μέρες περιθώριο στην κυβέρνηση για την 
εκπλήρωση των αιτημάτων τους. Αλλιώς έχουν διαμηνύσει ότι 
θα ξαναξεκινήσουν την απεργία. 

ΑΓΩΝΑΣ ΓΙΑ ΚΑΤΩΤΑΤΟ ΜΙΣΘΟ 2: Αόγω της συνε 
χούς ανόδου του πληθωρισμού (φέτος αναμένεται στο 28%) 
απαιτούν και στην Αργεντινή αύξηση του κατώτατου μηνιαίου 
μισθού. Στις 12 Μαρτίου χιλιάδες εργαζόμενοι ακολούθησαν 
το κάλεσμα των συνδικάτων των δημοσίων υπαλλήλων της 
χώρας και συγκεντρώθηκαν στην κεντρική πλατεία Πλάζα 
δε Μάγιο μπροστά στο Προεδρικό Μέγαρο του Μπουένος 
Αιρες, απαιτώντας να αυξηθεί ο μισθός από 3.600 σε 9.000 
Πέσος (σχεδόν 830 Ευρώ) το μήνα. Κατά σύμπτωση η διαμαρ¬ 
τυρία έγινε την ίδια μέρα που απεργούσαν οι δημόσιοι υπάλ¬ 
ληλοι και στη χώρα μας. 

ΚΑΤΙ ΔΕΝ ΠΑΕΙ ΚΑΛΑ: Την πιο «τρομακτική» είδηση φυ¬ 
λάξαμε για το τέλος: Οι Γερμανοί πίνουν όλο και λιγότερη 
μπίρα! Έτσι το 2013 οι περίπου 80 εκατομμύρια κάτοικοι κα¬ 
τανάλωσαν μόνο 94,6 εκατομμύρια εκατόλιτρα, δηλαδή κάτι 
λιγότερο από 120 λίτρα ανά άτομο, συμπεριλαμβάνομένων 
και των βρεφών, που όμως συνήθως δεν ταΐζονται με μπίρα. 
Επειδή είναι η έβδομη χρονιά της κατηφόρας, υπάρχει σοβα¬ 
ρός λόγος να ανησυχούμε για τους Γερμανούς.... 

Η διεθνίστρια 

χρόνια 

ΣΤΒ^ΥΓΚΑ 

.σαν να μην πέρασε μια μέρα 

Ενάντια στην απάθεια που μας καθηλώνει 
Ενάντια στην εγκατάλειψη και τη μοναξιά 

Μαζί με τους γείτονες μας! 




















Το Χαμπέρι 


5 χρόνια Στρούγκα 


Τι έγινε τελικά εκείνο τον Δεκέμβρη; Τον Δεκέμβρη του 2008; Τι 
ήταν αυτό που ώθησε την νεολαία να είναι για ένα μήνα στους 
δρόμους και να συγκρούεται, να συζητά, να τσακώνεται, να ονει¬ 
ρεύεται και να διεκδικεί τα όνειρα της; Η δολοφονία του 1 άχρο¬ 
νου Αλέξη Γρηγορόπουλου από την αστυνομία ήταν η σταγόνα 
που ξεχείλισε το ποτήρι, όπως λέγαμε τότε. Η σπίθα που πυρο¬ 
δότησε την καύσιμη ύλη που συσσωρευόταν για χρόνια. Γιατί η 
οικονομική κρίση που ξεκίνησε το 2010 δεν έκανε ξαφνικά και εκ 
του μηδενός την εμφάνιση της. Βέβαια έχουν ξοδευτεί τόνοι με¬ 
λάνι από τα παπαγαλάκια των ΜΜΕ για να μας πείσουν ότι "όλοι 
μαζί τα φάγαμε" και ότι η ζωή που κάναμε "δεν αντιστοιχούσε 
στον πλούτο που παράγουμε". Μας μιλάνε σαν να μην είχαμε 
έρθει αντιμέτωποι μέχρι τότε με την ανεργία, με την ανασφά¬ 
λιστη εργασία, με τις απλήρωτες υπερωρίες, με την απαξιωτική 
συμπεριφορά του αφεντικού. Λες και το χρέος δημιουργήθηκε 
από τις παροχές για τη παιδεία, για την υγεία και την κοινωνική 
πολιτική και όχι από τις μίζες και τα δώρα στους εργολάβους, 
τους εφοπλιστές και τους βιομηχάνους. 

Από την άλλη, η οικονομική κατάσταση που προέκυψε από 
τα μνημόνια δεν είχε τον ίδιο αντίκτυπο σε όλους. Μπορεί για 
κάποιους να ήταν καταστροφική αφού είδαν κόπους μιας ζωής 
να εξανεμίζονται, κάποιοι να πετάχτηκαν στους δρόμους άστε¬ 
γοι και ο κόσμος που τρέφεται από τα σκουπίδια ή τα συσσίτια 
να αυξήθηκε κατακόρυφα, αλλά για κάποιους άλλους η οικονο¬ 
μική κρίση αποτέλεσε σπουδαία ευκαιρία θησαυρισμού. Αρκεί 
να ρίξει κάποιος μια ματιά στην αγορά εργασίας για να διαπι¬ 
στώσει το ολοκληρωτικό ξεπάτωμα των μισθών και των εργα¬ 
σιακών σχέσεων. Και ποιοι βγαίνουν κερδισμένοι; Όλοι αυτοί 
που φώναζαν πως δεν είμαστε αρκετά ανταγωνιστικοί για να 
προσελκύσουμε επενδύσεις, πως οι μισθοί είναι πολύ υψηλοί 
και πως θα μεταφέρουν τα κεφάλαιά τους σε άλλες χώρες των 
Βαλκανίων. Αυτοί σήμερα αγοράζουν την δημόσια περιουσία 


με πενταροδεκάρες, έχουν ένα σωρό φοροαπαλλαγές την ίδια 
στιγμή που ο κοσμάκης πληρώνει το ένα χαράτσι πίσω από το 
άλλο. Και η επίθεση του κεφαλαίου και του κράτους συνεχίζεται 
με απολύσεις, πετσόκομμα των συντάξεων και χτύπημα των πο¬ 
λιτικών και κοινωνικών δικαιωμάτων των εργαζομένων και δεν 
πρόκειται να σταματήσει όσο εμείς τους αφήνουμε να μας καθο¬ 
ρίζουν τις ζωές σιχτιρίζοντας από τον καναπέ μας. 

Ήταν αυτή η καύσιμη ύλη που βρήκε την αφορμή να εκδη¬ 
λωθεί όταν ο δολοφόνος Κορκονέας ύψωσε το περίστροφο και 
ολοκλήρωσε την εικόνα - όπως εύστοχα συνόψισε ένα σύνθημα 
εκείνων των ημερών, "Στις τράπεζες λεφτά, στη νεολαία σφαί¬ 
ρες". Η κατάληψη του πνευματικού κέντρου Νέας Φιλαδέλφειας 
στις 15 Δεκέμβρη του 2008 ήταν μια πρώτη αντίδραση στην 
γειτονιά μας απέναντι στην καταστολή που είχε εξαπολύσει το 
κράτος κατά της εξεγερμένης νεολαίας. Έτσι δημιουργήσαμε 
έναν χώρο αντιπληροφόρησης και αντίστασης, ήρθαμε κοντά 
με ανθρώπους που μέχρι τότε δεν γνωρίζαμε και μαζί φτιάξαμε 
την "Ανοιχτή συνέλευση κατοίκων Νέας Φιλαδέλφειας-Χαλκη- 
δόνας". Και αυτό ήταν μόνο η αρχή... 

Στις 28 Μάρτη 2009 καταλάβαμε τον εγκαταλελειμμένο 
δημοτικό χώρο της οδού Δεκελείας 116, την πρώην ταβέρνα 
"Στρούγκα", με σκοπό να διαμορφώσουμε έναν ανοιχτό κι αυτο- 
διαχειριζόμενο κοινωνικό χώρο, όπου θα στεγάζαμε τις από κοι¬ 
νού δράστηριότητές μας. Το εγχείρημα αρχικά φαινόταν ακα¬ 
τόρθωτο. Ο όγκος της δουλειάς που είχαμε μπροστά μας ήταν 
τεράστιος. Τόνοι σκουπιδιών, μπάζα και εγκατάλειψη. Και αυτή 
η πρώτη και μεγαλύτερη δυσκολία που αντιμετωπίσαμε, μας 
βοήθησε να εξάγουμε και το σπουδαιότερο πολιτικό δίδαγμα: 
Μια χούφτα αποφασισμένων ανθρώπων μπορεί να καταφέρει 
το φαινομενικά αδύνατο. 

Από τότε, πολύ νερό κύλησε στο αυλάκι. Πέρασαν 5 δημι¬ 
ουργικά χρόνια, με δεκάδες, αν όχι εκατοντάδες πολιτιστικές. 


πολιτικές και κοινωνικές εκδηλώσεις, με συνελεύσεις κάθε βδο¬ 
μάδα, με συμμετοχή σε τοπικούς και γενικότερους αγώνες αυτής 
της περιόδου. Πολλοί πέρασαν από τις πολιτικές διαδικασίες και 
τις εκδηλώσεις μας, άλλοι για να μείνουν κι άλλοι πιο σποραδικά 
ή εφήμερα. Αναμφίβολα, όμως, η Στρούγκα ανασαίνει κι αφήνει 
το αποτύπωμά της στην πόλη κι αποτελεί ένα καλό παράδειγμα 
του τι μπορεί να πετύχει κανείς αν, αντί να περιμένει τη θεία επι¬ 
φοίτηση, πράξει αυτά που σκέφτεται. 

«Κι αν είναι ο λάκκος σου πολύ βαθύς, 
χρέος με τα χέρια σου να σηκωθείς» 
Κώστας Βάρναλης 

Με αφορμή τα 5 χρόνια που βρισκόμαστε στη Στρούγκα, 
απευθυνόμαστε μέσα από αυτό το κείμενο στην κοινωνία, όχι 
για να ευλογήσουμε τα γένια μας και να περιαυτολογήσουμε για 
την δράση μας. Δεν υποστηρίζουμε ότι έχουμε βρει τις λύσεις 
στα προβλήματα που μας ταλανίζουν. Αλλά δεν πιστεύουμε 
και σε αυτόκλητους σωτήρες. Απέναντι στην εξατομίκευση και 
την ιδιοτέλεια που πλασάρεται από το πολιτικό σύστημα εμείς 
αναζητούμε την αλληλεγγύη, την συντροφικότητα και την αντί¬ 
σταση και προωθούμε την οργάνωση των αδύνατων και αδικη¬ 
μένων που είναι οι παραγωγοί όλων των αξιών που υπάρχουν 
γύρω μας. Αυτός είναι και ο σκοπός μας. Όλοι εμείς ενωμένοι 
να βρεθούμε και να διεκδικήσουμε αυτά που μας ανήκουν και 
μας έχουν κλέψει. Η Στρούγκα είναι ένα μικρό αλλά απτό βήμα 
σ’ αυτή την κατεύθυνση. 

«Απ'όλες τις αμφισβητήσεις ομορφότερη είναι σαν 
οι φοβισμένοι και οι αδύναμοι σηκώνουν το κεφάλι και 
παύουν να πιστεύουν στη δύναμη των τυράννων» 

Μπέρτολτ Μπρεχτ 


Λίγα λόγια απ' τους ανθρώπους της Στρούγκας 
για τον χώρο και τη σχέση τους μ' αυτόν 


"Σαν μαθήτρια, φοιτήτρια και τελικά εργαζόμενη είχα γνωρίσει την πολιτική με αρνητικό 
πρόσημο. Την πολιτική που προσπαθεί να βγάλει υπεραξία από τους ανθρώπους προς όφελος 
άλλων. Το 2008 με την κατάσταση που επικράτησε μετά την δολοφονία του Αλέξη Γρηγορόπουλου 
ήρθα σε επαφή με ανθρώπους που δεν έβλεπαν την πολιτική σαν το μέσο που θα κέρδιζαν προσω¬ 
πικά οφέλη. Γνώρισα ανθρώπους που οραματίζονταν μια κοινωνία δίκαιη. Όλοι αυτοί, μαζί κι εγώ 
φτιάξαμε ένα κοινωνικό, πολιτιστικό μα πάνω απ’ όλα πολιτικό χώρο. Ένα χώρο που μπορούμε να 
εκφραστούμε πολιτικά χωρίς το φόβο της ιδιοτέλειας. Πολύς κόσμος μας βλέπει με συμπάθεια αλλά 
μας θεωρεί ουτοπιστές. Θεωρεί ότι το "όνειρο" θα είναι πάντα άπιαστο αλλά εμείς ελπίζουμε ότι 
αργά ή γρήγορα μέσα από τους αγώνες μας το όνειρο θα γίνει πραγματικότητα." 

"Δε συμμετείχα συστηματικά από την πρώτη στιγμή στη Στρούγκα, πιστεύω όμως ότι 
παίρνοντας στα χέρια μας τις υποθέσεις που μας αφορούν, μπορούμε να ξεπεράσουμε τα 
εμπόδια που ορθώνονται στον δρόμο μας. Η συλλογικότητα της Στρούγκας είναι ένας ζωντα¬ 
νός οργανισμός που δεν έχει αντίστοιχό του στη Νέα Φιλαδέλφεια. Μπορεί άλλοτε να σκάει από 
υγεία κι άλλοτε να είναι λιγάκι συναχωμένη, όμως εδώ και πέντε χρόνια αδιάκοπα πασχίζει για το 
καλύτερο, μέσα σ’ ένα κοινωνικοοικονομικό περιβάλλον που ακολουθεί αντίστροφη πορεία. Αν και 
εγγυήσεις για το τελικό αποτέλεσμα δεν υπάρχουν -δεν έχω άλλωστε κι αυταπάτες- αξίζει να το 
παλεύουμε". 

"Για μένα η Στρούγκα έκτος από κοινωνικός και πολιτιστικός χώρος είναι πάνω απ’ όλα 
πολιτικός. Και παρόλο που τέτοιου είδους χώροι συνήθως εμπνέουν φόβο στον κάτοικο μιας γει¬ 
τονιάς, η Στρούγκα σε αυτά τα 5 χρόνια έχει καταφέρει με εκδηλώσεις, παρεμβάσεις, συγκεντρώ¬ 
σεις, πολιτιστικά δρώμενα και σαφώς με συνελεύσεις να αλλάξει τον τρόπο που την αντιμετωπίζει η 
γειτονιά σε έναν πιο φιλικό και αλληλέγγυο κάποιες φορές. Ο φόβος, όμως, πάντα υπάρχει, γι’ αυτό 
κι εμείς συνεχίζουμε να τον πολεμάμε. Είναι ένας χώρος αναγκαίος στη γειτονιά καθώς καλλιεργεί 
στο κόσμο την αντίσταση, την αυτοοργάνωση και την αλληλεγγύη, κάτι που λείπει γενικά." 

"Η Στρούγκα, όπως και κάθε χώρος σαν την Στρούγκα λειτουργεί σαν μια όαση μέσα σε 
ένα κλίμα άκρατου ατομισμού που καλλιεργεί το αστικό κράτος, γιατί μέσα στις διαδικασίες 
της Στρούγκας κάθε άτομο μαθαίνει να λειτουργεί συλλογικά και ορισμένα θέματα να τα κάνει δικές 
του υποθέσεις. Χώροι σαν αυτήν την κατάληψη δεν θα φέρουν καμία επανάσταση αλλά μπορούν να 
εμφυσήσουν ορισμένα στοιχεία απαραίτητα για τέτοιους σκοπούς στα μέλη που την απαρτίζουν." 

"Η πρώτη μου επαφή με την Στρούγκα ήταν πριν λίγους μήνες σε μία προβολή. Έπειτα ξεκί¬ 
νησα να συμμετέχω στις συνελεύσεις και σε διάφορες εκδηλώσεις και δράσεις. Μέσα από όλ’ αυτά 
διαπίστωσα πως οι θέσεις και οι απόψεις σε μια γενική κατεύθυνση πέρα από την προσωπική ιδεο¬ 
λογία του καθενός, ταυτίζονταν με τις δικές μου. Όπως, επίσης, και ο τρόπος έκφρασης και εκδή¬ 
λωσης αυτών μέσα από συλλογική προσπάθεια και διαρκή αγώνα. Έτσι, η Στρούγκα με εκφράζει και 
θέλησα να προσφέρω κι εγώ απ’ την πλευρά μου οτιδήποτε μπορώ μαζί με τους υπόλοιπους, που 
έχουμε κοινό σκοπό, γιατί πιστεύω πως τα δεινά δεν προέρχονται από κακούς ανθρώπους, αλλά 
από καλούς που δεν πράττουν τίποτα καλό. 

"Συμμετέχω στη Στρούγκα για να στηρίξω κ εγώ με τη σειρά μου την κατάληψη εγκατα- 
λελειμμένων χώρων και τη λειτουργία τους σε πραγματικά ανοικτούς χώρους συνάντησης 


και δημιουργίας χωρίς την εξυπηρέτηση (μικρο)σκοπιμοτήτων. Ειδικά σε αυτή την περίοδο 
που διανύουμε, της έντονης καταπίεσης και εξαθλίωσης, είναι σημαντικό να πάρουμε τις ζωές μας 
στα χέρια μας και όχι να περιμένουμε σωτήρες.. Η συμμετοχή λοιπόν σε συλλογικές-αυτοοργανω- 
μένες προσπάθειες είναι μια λύση. Απέναντι στο φόβο εγκατάλειψης της ελπίδας για πραγματική 
ελευθερία. Απέναντι στη λογοκρισία της ελεύθερης γνώμης και κριτικής. Κατάληψη τώρα και για 
πάντα.. Για να Δημιουργήσουμε Ελεύθερους Χώρους Δράσης και Ανατροπής." 

"Προσωπικά φέτος γιορτάζω 1 χρόνο Στρούγκα, ένα χρόνο γεμάτο που ασχολούμαι και 
δρω στον κοινωνικό αυτό χώρο της γειτονιάς μου. Ένα χώρο που είναι ζωντανός με συνελεύ¬ 
σεις, εκδηλώσεις, συζητήσεις, θέσεις - αντιθέσεις και συνθέσεις. Για μένα η Στρούγκα είναι παραπά¬ 
νω από ένας χώρος με τις πραγματικές του διαστάσεις, είναι ανταλλαγή, ζύμωση, αλληλεγγύη, είναι 
ερέθισμα για οργάνωση και αντίσταση. ΓΓ αυτό προσπαθούμε για το καλύτερο ξεκινώντας από την 
γειτονιά μας!” 

"Η Στρούγκα είναι ένας ελεύθερος κοινωνικός χώρος, μια εστία έκφρασης και δημιουργι¬ 
κότητας μακριά από σχέσεις εκμετάλλευσης και κυριαρχίας. Ιδίως τον τελευταίο καιρό που 
η περιοχή μας "πνίγεται" από την ανάπτυξη ολοένα και νέων χώρων κατανάλωσης (καφετέριες, 
μπάρ, μεζεδοπωλεία κλπ), η Στρούγκα συνεχίζει και είναι, όπως όλα αυτά τα 5 χρόνια, μια ανάσα κοι¬ 
νωνικότητας, ένας πραγματικά ανοιχτός και δημόσιος χώρος. Όμως δε περιορίζεται μόνο σε αυτό. 
Με την εξωστρεφή δράση της αποτελεί για τη Ν.Φ. και τις γύρω περιοχές, ένα χώρος εφόρμησης 
και κοινωνικής αντίστασης απέναντι στη βαρβαρότητα της εκμετάλλευσης, της εξουσίας και των 
παραγώγων του καπιταλιστικού συστήματος." 

"Είμαι στη Στρούγκα εδώ και μισό χρόνο, αν και θα ήθελα να είμαι από νωρίτερα. Νιώθω ότι 
μέσα στη Στρούγκα έχω βρει μια οικογένεια. Ανθρώπους κάθε ηλικίας, τόσο διαφορετικούς, αλλά 
ταυτόχρονα και τόσο όμοιους. Όμοιους στους στόχους και στο νόημα που δίνουν και θέλουν να 
δίνουν σε όλη τη ζωή τους. Με συνοδοιπόρο μας την αλληλεγγύη, λοιπόν, και την ελπίδα να βά¬ 
λουμε τη δική μας πινελιά σε αυτό το αχανές και σκουρόχρωμο πορτραίτο της πραγματικότητας, 
συνεχίζουμε την προσπάθεια ενάντια σε κάθε αμφισβήτηση, για μία καλύτερη γειτονιά, για έναν 
λίγο καλύτερο κόσμο." 

“Ο λόγος που δραστηριοποιούμαι στη Στρούγκα είναι γραμμένος στον τοίχο της. Αντίστα- 
ση-αυτοοργάνωση-αλληλεγγύη. Τη στιγμή που το κράτος με κάθε τρόπο προσπαθεί να καταστεί- 
λει κάθε μορφή αντίστασης, η Στρούγκα όπως και κάθε κατάληψη είναι ο χώρος που μπόρουμε 
να οργανώσουμε τη δράση μας στη γειτονιά και όχι μόνο. Μέσα σε αυτό το χώρο ελευθερίας και 
ισότητας δείχνουμε στην πράξη ότι για εμάς η αλληλεγγύη είναι τρόπος ζωής και στεκόμαστε δίπλα 
σε κάθε σύντροφο και σε κάθε κομμάτι της κοινωνίας που το έχει ανάγκη." 

"Γιατί συμμετέχω στη Στρούγκα; Γιατί εδώ και πολύ καιρό έχει έρθει η ώρα για πράξεις, για 
δράση. Εξάλλου ο τόπος είναι γεμάτος από ανθρώπους που μόνο μιλάνε, μιλάνε, μιλάνε κι όταν 
έρχεται η ώρα των πράξεων, αδρανούν. Προτιμώντας λοιπόν να μιλώ μέσω των πράξεών μου, επέ- 
λεξα να συμμετάσχω στη Στρούγκα." 

Από τη δραστηριότητα της Στρούγκας 

Μπόλικο κουκλοθέατρο, παιδικά εργαστήρια, χαριστικά παζάρια, κινηματογράφος, θέατρο, εκδηλώσεις αλληλεγγύης, γέμισαν το προηγούμενο 
δίμηνο το πρόγραμμα των εκδηλώσεων της Στρούγκας. Η συμπλήρωση της πρώτης πενταετίας του χώρου δε μας βρίσκει, ευτυχώς, 
να καθόμαστε στ’ αβγά μας. Γιορτάζουμε τα γενέθλια με ένα Σαββατοκύριακο εργασιών βελτίωσης του χώρου (βάψιμο, υδραυλικές κι 

ηλεκτρολογικές εργασίες, καθαριότητες και τακτοποιήσεις του συλλογικού μας νοικοκυριού). 

τη σελίδα επιμελήθηκε η ε. 


Μια ξεχωριστή δραστηριότητα γέμι¬ 
σε με επιτυχία τα καθιερωμένα καφενεία 
της Πέμπτης. Για ολόκληρο τον μήνα 
Μάρτιο διαφορετικές ομάδες κουκλο¬ 
θέατρου έδιναν η μια στην άλλη την 
σκυτάλη στον χώρο της Στρούγκας. 
Αρκετός κόσμος της γειτονιάς αλλά και 
φανατικοί υποστηρικτές του κουκλο¬ 
θέατρου, μαζευόταν κάθε Πέμπτη στις 
9:30 απολάμβανε ενδιαφέρουσες παρα¬ 
στάσεις για ενηλίκους. 

Πέμπτη 6 Μάρτη: Αρκετή περιέργεια 
υπήρχε σε όλους μας την πρώτη Πέ¬ 
μπτη του μήνα που σήμανε και την αρχή 
για το πολύ όμορφο ταξίδι που κάναμε 
μέσα από τις εβδομαδιαίες παραστάσεις 
κουκλοθεάτρου για ενήλικες στον χώρο. 
Το εναρκτήριο λάκτισμα λοιπόν δόθηκε 
από την Βασιλική Κουστέρη και την πα¬ 
ράσταση «Παρούκ». Υπέροχο και τρο¬ 
μακτικό σκηνικό, φώτα και καλοδουλε- 
μένες κούκλες πλαισιώνουν την ιστορία 
του Παρούκ, μιας κολοκύθας, που ζει 
σε ένα στοιχειωμένο κάστρο και έρχε¬ 
ται αντιμέτωπος πότε με βρικόλακες και 
νεκροκεφαλές, πότε με φέρετρα που ξυ¬ 
πνούν και τον κυνηγούν μέχρι να γνω¬ 
ρίσει τον πραγματικό έρωτα στα μάτια 
μιας νυχτερίδας... που μετατρέπεται σε 
κολοκύθα. Μια παράσταση που χάρισε 
σε όλους μας, μικρούς και μεγάλους, 
πολύ γέλιο. 


Κουκλοπέμπτες με κουκλοθέατρο ενηλίκων 


Πέμπτη 13 Μάρτη: Πέμπτη απόγευ¬ 
μα στην Στρούγκα ξεφεύγουμε από την 
καθημερινότητα όπως ακριβώς και οι 
ήρωές μας αυτή τη φορά στις 3 παρα¬ 
στάσεις που παρουσιάστηκαν. Ήρωες 
τις διπλανής πόρτας ο Κυριάκος, Ο κύ¬ 
ριος Ντριν και ο Ιγκόρ συναντήθηκαν με 
ενδιαφέροντα αποτελέσματα για όλους 
μας. Πρώτος απ’ όλους εμφανίστηκε 
στη σκήνη «ο κ. Κυριάκος από το πα¬ 
γκάκι του στην πλατεία Καράίσκάκη» 
(Φωτεινή Κουντουδάκη) του οποίου την 
συνήθεια σπάει ένας μελωδικός σκοπός 
ενός πουλιού που του ξυπνά ανάμεικτα 
συναισθήματα. Επόμενος κύριος που 
θα μπορούσε να είναι ο καθένας από 
εμάς, «ο Κύριος Ντριν», από την ομάδα 
«Καραμπόλα», είναι και αυτός εγκλωβι¬ 
σμένος στην καθημερινότητα, τον χρό¬ 
νο που τρέχει, χτίζει μόνος του τείχη 
γύρω του ώσπου αποφασίζει δυναμικά 
να αντιδράσει και να αποδράσει και τα 
καταφέρνει. Το βράδυ μας κλείνει ο βρι¬ 
κόλακας Ιγκόρ, μέσα από την παράστα¬ 
ση «00:00» των Ελένη Γιαννακοπούλου 
και Φαίη Ρεϊζίδου, ο οποίος βρίσκει την 
διέξοδο από την μοναχική του καθημε¬ 
ρινότητα μέσα από τη συντροφιά της 
κάμπιας. 

Πέμπτη 20Μάρτη: Η αυλαία της κου- 
κλοθεατρικής σκηνής ανοίγει για τρίτη 
συνεχόμενη Πέμπτη βράδυ, 9.30, με δύο 
παραστάσεις αυτή τη φορά. Αρκετοί 


κουκλοπαίκτες αλλά και κόσμος της 
γειτονιάς μαζεύτηκαν για να θαυμά¬ 
σουν για πρώτη φορά την παράσταση 
«II ΒβγΒΙθγθ» από τον Κουκλοθίασο 
«Ο Τρελλός του Βασιλιά». Η δημι¬ 
ουργικότητα και η φαντασία ωθούν 
τον πρωταγωνιστή μας, έναν κουρέα 
δρόμου με πλανόδιο αυτοσχέδιο κου¬ 
ρείο χωρίς πελάτες, να μεταμορφώ¬ 
σει τα αντικείμενα της δουλειάς του, 
ψαλίδια, βουρτσάκι, κουδουνάκι, σε 
κούκλες. Η δεύτερη παράσταση της 
ημέρας, «500Κ§» από την ομάδα 
Φτουξελευτερία, εντελώς διαφορετι¬ 
κή από την πρώτη, μας πηγαίνει σε ένα 
εργαστήριο όπου παρακολουθούμε 
την γέννηση της κούκλας κατ’ εικόνα 
και καθ’ ομοίωση του κουκλοπαίχτη 
αλλά κυρίως τη σχέση χειρισμού που 
αναπτύσσεται μεταξύ τους μέσα από 
τις δυνατότητες και τις αδυναμίες και 
των δύο. Ένα ερώτημα που μας προ¬ 
βλημάτισε όλους... Ποιος τελικά χει¬ 
ρίζεται ποιον; 

Η τελευταία παράσταση των κου- 
κλοπέμπτων («Παίζουμε;» της Ελένης 
Βογιατζόγλου και του Μπάμπη Κωστι- 
δάκη) που υπόσχεται ότι θα είναι μια 
παράσταση όλο εκπλήξεις, συμπίπτει 
με το κλείσιμο της ύλης της εφημερί¬ 
δας. Κρατάμε λοιπόν το ρεπορτάζ για 
το επόμενο φύλλο... 



Μικρή αναδρομή στις εκδηλώσεις του Φλεβάρη και του Μάρτη στη Στρούγκα 


Παιδικά εργαστήρια και χαριστικό παζάρι 

Μια από τις επιτυχημένες δραστηριότητες του 
χώρου του Στρούγκας με συνέπεια και οργα- 
νωτικότητα είναι και το ξακουστό παιδικό ερ¬ 
γαστήρι που τους τελευταίους δύο μήνες έχει 
φιλοξενήσει θεατρικές και κουκλοπαιχτικές πα¬ 
ραστάσεις, έχει μασκαρευτεί σε ξέφρενους ρυθ¬ 
μούς και έχει συνθέσει με μεγάλη επιτυχία τις 
δικές του μελωδίες. 

Σάββατο 8 Φλεβάρη:\Σ\\α μικρή αλλαγή στην 
συνηθισμένη μέρα και ώρα που η Στρούγκα γε¬ 
μίζει παιδικές φωνές συνοδεύτηκε από την δια- 
δραστική παράσταση παιδικού κουκλοθέατρου 
«Η λίμνη το 'σκασε» από την ομάδα «Καρα¬ 
μπόλα». Πανέμορφα σκηνικά, μουσικές παρα¬ 
δοσιακών κρουστών και χρώματα μετέφεραν 
τα παιδιά αλλά και τους μεγάλους που παρευρέ- 
θηκαν στα μαγικά Λιανοχορταρούδια όπου τα 
ζώα που κατοικούν εκεί κινδυνεύουν καθώς το 
νερό της λίμνης όλο και λιγοστεύει. Σύγχρονοι 
προβληματισμοί από τους ήρωες που με αλλη¬ 
λεγγύη και συνεργασία καταφέρνουν να διασώ- 
σουν την λίμνη τους από την εκμετάλλευση και 
την ολική καταστροφή. 

Κυριακή 16 Φλεβάρη: Η γνωστή και αγα¬ 
πημένη θεατρική ομάδα «Τσιριτσάντσουλες» 
ξαναχτυπά δυναμικά και αγωνιστικά με την 
«Αστροαπεργία». Κυριακή λοιπόν την καθιε¬ 
ρωμένη ώρα, δηλαδή στις 12 στο καθιερωμένο 
μέρος, μαζεύτηκαν πολλοί μικροί μας φίλοι και 
παρακολούθησαν τα αστέρια του γαλαξία μας 
να συνεργάζονται και να (αντί) δρουν ομαδικά 
μεταφέροντας σε όλους παρευρισκόμενους μι¬ 
κρούς και μεγάλους το μήνυμα της αγάπης. 

Κυριακή 23 Φλεβάρη: Καρναβαλικοί ρυθμοί, 
σερπαντίνες, κομφετί, πειρατές, γοργόνες, μυθι¬ 


κά πλάσματα, φαντάσματα έκαναν την εμφάνιση 
τους στον χώρο της γειτονιάς μας στο πικ των 
φετινών Αποκρεών. Από τις 12 το πρωί που άρ¬ 
χισαν να μαζεύονται οι πρώτοι μικροί μασκαρά- 
δες και μέχρι αργά το μεσημέρι έπαιξαν διάφορα 
ομαδικά παιχνίδια χόρεψαν, γέλασαν και δημιούρ¬ 
γησαν ένα μεγάλο πολύχρωμο χαρταετό. Αντε 
και του χρόνου! 

Παράλληλα την ίδια μέρα στήθηκε ξανά το 
χαριστικό παζάρι στον εξωτερικό χώρο της 
Στρούγκας. Μια δραστηριότητα που ξεκίνη¬ 
σε περιστασιακά αλλά μετατράπηκε σε μόνιμη 
λόγω των αναγκών της περιοχής μας. Αρκετά 
υλικά, κυρίως ρούχα και παιχνίδια μαζεύτηκαν 
και αυτή την φορά αλλά και αρκετά μοιράστη¬ 
καν σε κόσμο που τα χρειαζόταν. 

Κυριακή 9 Μάρτη: Αλλο ένα κουκλοθέατρο 
στήνεται για τους μικρούς μας φίλους στον 
χώρο της Στρούγκας, Κυριακή πρωί! Βασισμένο 
στο ομώνυμο παραμύθι «Ο ήλιος και ο ποντι¬ 
κός» από την ομάδα «Καραμπόλα» ζωντανεύει 
μια παράσταση με διαδραστικά στοιχεία που 
έφερε τα παιδιά που μαζεύτηκαν να έρθουν σε 
επαφή με τους ήρωες της ιστορίας και σαφώς 
με τον πιο δυνατό απ όλους τον Ποντικό! 

Κυριακή 23 Μάρτη: Κυριακή πρωί και ο χώ¬ 
ρος αυτή τη φορά γεμίζει μελωδίες. Παρά την 
μικρότερη αυτή τη φορά προσέλευση των μου¬ 
σικών μας οι ήχοι των κρουστών, πνευστών, έγ¬ 
χορδων, μεγάλων, μικρών, αυτοσχέδιων και μη 
μουσικών οργάνων με τα οποία ασχολήθηκαν, 
ταίριαζαν υπέροχα με την ηλιόλουστη μέρα. 
Τα παιδιά έκαναν πρώτα ένα ενδιαφέρον ταξίδι 
στην ιστορία της μουσικής μέσα στους αιώνες 
και τους διαφορετικούς πολιτισμούς, ξεκινώ¬ 
ντας από τα πρωτόγονα μουσικά όργανα μέχρι 


και τα σύγχρονα. Έπειτα οι μικροί συνθέτες πέ¬ 
ρασαν από την θεωρία στην πράξη και με την 
συνοδεία του αφρικάνικου τζέμπε και του αρμό¬ 
νιου να δίνουν πού και πού τον παλμό έπαιξαν 
διάφορα παιχνίδια πάντα παράγοντας ήχους. 

Τελευταία Κυριακή του μήνα και άνοιξε ξανά 
το χαριστικό παζάρι που λειτουργεί συστημα¬ 
τικά πλέον. Πολλά ρούχα γυναικεία, παιδικά και 
αντρικά έρχονται και φεύγουν αλλάζοντας χέ¬ 
ρια. Αρκετός ενδιαφερόμενος κόσμος μαζεύτη¬ 
κε και αυτή τη φορά με στόχο την ανταλλαγή και 
την κάλυψη των αναγκών του. Ραντεβού λοιπόν 
πάλι σε ένα μήνα!!! 

Οίηβ 5τΓθΐι§3 

Έκτο φύλλο κυκλοφορίας για το Χαμπέρι και 
η θεματική των προβολών που έγιναν στην 
Στρούγκα τον Μάρτη είχε να κάνει με δημοσι¬ 
ογραφικές ιστορίες και πρωτοσέλιδα. Μέσα 
από δύο πολύ καλές ταινίες, «ΤΙίθ Ργοπϊ Ρ3§θ» 
& «Μθθΐ ]οΐΊη Οοθ», που προβλήθηκαν δυο 
διαδοχικές Κυριακές, 1 ό και 23 Μάρτη, προσπά¬ 
θησε να γίνει μια σύνδεση όχι του περιεχομένου, 
αλλά της γενικότερης αναφοράς στον Τύπο. Δι¬ 
αφθορά, συγκάλυψη, παραποίηση γεγονότων, 
ειδήσεις-πυροτεχνήματα ... έδιναν και έπαιρναν 
στην «μεσαία οθόνη» της Στρούγκας, καμία 
σχέση με το Χαμπέρι δηλαδή! 

Θεατρική παράσταση 

Για δυο ημέρες, Παρασκευή & Σάββατο 21-22/2, 
φιλοξενήθηκε στον χώρο η θεατρική/μουσική/ 
εικαστική παράσταση της Μαίρης Μαραγκου- 
δάκη «Αιώνιος Προμηθέας» σε ποίηση των 
Κατερίνα Γώγου, Μπέρτολτ Μπρέχτ και κείμενα 
των Αλμπέρ Καμί και Φράνκα Ράμε. 


Εκδήλωση αλληλεγγύης για την 
Παλαιστίνη 

Μια ξεχωριστή και πολύ ενδιαφέρουσα εκδή¬ 
λωση φιλοξενήθηκε με ιδιαίτερη επιτυχία την 
Πέμπτη 13/2 στο χώρο της Στρούγκας. «Καμία 
ειρήνη χωρίς δικαιοσύνη» προτάσσει η Δικτύω¬ 
ση Αλληλεγγύης στην Παλαιστινιακή Αντίσταση 
και γίνεται συζήτηση με κεντρικό πρόσωπο την 
ακτιβίστρια-μέλος της Παλαιστινιακής Επιτρο¬ 
πής για το μποϊκοτάζ (ΒΝ^)-και ποιήτρια Κ^ίθθί 
ΖΐδάδΗ, γύρω από την καμπάνια μποϊκοτάζ ενά¬ 
ντια στο σιωνιστικό κράτος του Ισραήλ. Ακόμη, 
τα ποιήματα που απαγγέλθηκαν ενίσχυσαν το 
αίσθημα αλληλεγγύης για τον παλαιστινιακό 
λαό. 

Ρεμπέτικο γλέντι αλληλεγγύης 

Ακούστε κ άλλο ένα χαμπέρι χαρωπό, θα 'ρθεί 
μια κομπανία το βράδυ στο χωριό... Αυτό 
συνέβη την Παρασκευή 14 Μάρτη το βράδυ 
στην Στρούγκα όπου η γνωστή μουσική κο- 
μπανία,«Αάίκή Οργή», με σκοπό την οικονομι¬ 
κή ενίσχυση του συντρόφου και φίλου Στέλιου 
μαζεύτηκε και χάρισε κέφι και διασκέδαση μέχρι 
πρωίας σε όλους εμάς που θεωρούμε ότι η αλ¬ 
ληλεγγύη είναι το μόνο όπλο μας και επιχειρού¬ 
με να το κάνουμε πράξη. 

Προσεχώς στη Στρούγκα: 

6 Απρίλη, 12 το μεσημέρι: Το παι¬ 
δικό εργαστήρι της Στρούγκας φιλο¬ 
ξενεί το Θέατρο Μαριονέτας Αντα- 
μαπανταχού και την παράσταση 
«Κουκλοποιήματα, στου χορού τα 
βήματα». 









Το Χαμπέρι, Φύλλο 6, Απρίλης 2014 


Η Λικέφαλος ΛΕ 
και το γήπεδο 

Στις 4 Μάρτη εγκρίθηκε από την Επιτροπή Κεφαλαιαγοράς η αύ¬ 
ξηση μετοχικού κεφαλαίου της «ΔΙΚΕΦΑΛΟΣ 1924 ΚΑΤΑΣΚΕΥΑ¬ 
ΣΤΙΚΗ ΑΝΩΝΥΜΗ ΕΤΑΙΡΕΙΑ» ή αλλιώς «ΔΙΚΕΦΑΛΟΣ 1924ΑΕ», 
γυρνώντας άλλη μια σελίδα στην ιστορία που πραγματεύεται την 
ανέγερση του γηπέδου της ΑΕΚ στον ιστορικό της χώρο, την Νέα 
Φιλαδέλφεια. Αλλά ας πάρουμε τα πράγματα από την αρχή... 

Η εν λόγω εταιρία πήρε σάρκα και οστά τον Σεπτέμβρη του 
2013 όταν και καταχωρήθηκε στο Γενικό Εμπορικό Μητρώο. Το 
μετοχικό της κεφάλαιο ήταν 1.000.000 ευρώ με μεγαλομέτοχο τον 
γιο του Δημήτρη Μελισσανίδη Γιώργο, με συμμετοχή 985.000 ευρώ 
(98,5 %). Το υπόλοιπο 1,5% συμπληρώθηκε από 15 άλλους μετό¬ 
χους μεταξύ των οποίων οι Πέτρος Παππάς, Μαυροειδής Αγγελό- 
πουλος, Ηλίας Λιβάνης κ.ά. Ορίστηκαν επίσης από το καταστατι¬ 
κό της εταιρίας τα μέλη του Διοικητικού Συμβουλίου, ανάμεσα στα 
οποία είναι και ο Γιώργος Μελισσανίδης. Μέχρι να εκδοθεί το ενη¬ 
μερωτικό δελτίο από την Επιτροπή Κεφαλαιαγοράς και τα πράγμα¬ 
τα να γίνουν πιο ξεκάθαρα, η πιο σημαντική ενέργεια της εταιρίας 
είναι η σύναψη χορηγίας με την ΕΟΚΤΗΝΕΤ και με τον ΟΠΑΠ που 
αφορά την περίοδο 2013-2014. Η σύναψη χορηγίας με τον ΟΠΑΠ 
εγείρει ερωτήματα, καθώς είναι η πρώτη φορά που δίνεται χορηγία 
σε κατασκευαστική εταιρία και όχι σε ΠΑΕ. Πρέπει επίσης να τονι¬ 
στεί πως η οικογένεια Μελισσανίδη συμμετέχει μέσω της Ειτίττί^ ΟθΙϊ^ 
ΗσΙΙθπΐε ΗοΙόΐη§δ Εΐηηΐΐθό στην σύνθεση του μετοχικού κεφαλαίου 
του ΟΠΑΠ με ποσοστό 33%. 

Όπως τονίστηκε παραπάνω, στις αρχές Μαρτίου εγκρίθηκε το 
ενημερωτικό δελτίο που αφορά την αύξηση μετοχικού κεφαλαίου 
(ΑΜΚ). Σε αυτό το εκτενέστατο δελτίο τονίζονται ουκ ολίγα πράγ¬ 
ματα. Αρχικά ορίζεται το σχέδιο κατασκευής του γηπέδου και το 
χρονικό πλαίσιο αυτού. Έτσι λοιπόν, το γήπεδο θα είναι έτοιμο στα 
τέλη του 2015 αν όλα λειτουργήσουν βάσει σχεδίου. Το κόστος κα¬ 
τασκευής ανέρχεται στα 80 εκ ευρώ (65,1 χωρίς ΦΠΑ) και η χρημα¬ 
τοδότηση έχει ως εξής: α) 1 εκ. € από το αρχικό κεφάλαιο της εται¬ 
ρίας, β) 29 εκ. € από την ΑΜΚ εκ των οποίων, έπειτα από δημόσια 
τοποθέτηση, τα 9 θα προέρχονται από τον Γ. Μελισσανίδη, γ) 20 εκ. 
€ από την προβλεπόμενη επιχορήγηση από την Περιφέρεια Αττικής, 
δ) 20 εκ. € από τραπεζικό δανεισμό και τέλος, ε) επιπλέον τραπεζι¬ 
κός δανεισμός για το υπόλοιπο του ΦΠΑ της κατασκευής 10,6 εκ. €. 
Όσον αφορά το τελευταίο κομμάτι, προβλέπεται από την εταιρία ότι 
το ποσό αυτό θα αποπληρωθεί με την είσπραξη του από το Δημόσιο 
κατά τα 2 πρώτα χρόνια λειτουργίας του γηπέδου. 

Επίσης στο δελτίο επισημαίνονται διάφοροι κίνδυνοι για τους 
επενδυτές που αφορούν την κατασκευή του γηπέδου που εντάσσο¬ 
νται σε διάφορες κατηγορίες. Αναφέρονται λειτουργικοί, πιστωτικοί, 
κίνδυνοι που αφορούν την ΑΕΚ (εισιτήρια κλπ.) καθώς και κίνδυνοι 
που σχετίζονται με το μακροοικονομικό περιβάλλον της ελληνικής 
οικονομίας γενικά, που ενδέχεται να επηρεάσουν την λειτουργία 
της εταιρίας. Στην περίπτωση λοιπόν που ο βαθμός επικινδυνότη- 
τας είναι ανησυχητικά μεγάλος δεν αποκλείεται νέος δανεισμός ή 
και μια νέα αύξηση μετοχικού κεφαλαίου. Επιπρόσθετα τονίζονται 
κίνδυνοι αναφορικά με της μετοχές της εταιρίας και την μερισματική 
πολιτική. Με άλλα λόγια σε μια ενδεχόμενη νέα ΑΜΚ η θέση και η 
συμμετοχή στο μετοχικό κεφάλαιο ορισμένων μετόχων μπορεί να 
μειωθεί (που αυτό σημαίνει αυτόματα μικρότερος αριθμός ψήφων 
στην Γενική Συνέλευση). Όσον αφορά την μερισματική πολιτική, σε 
περίπτωση που τα οικονομικά αποτελέσματα της εταιρίας δεν είναι 
ικανοποιητικά, η Γενική Συνέλευση έχει το δικαίωμα να μην διανείμει 
μερίσματα (υπενθυμίζεται ότι η Γενική Συνέλευση ελέγχεται από τον 
Γ. Μελισσανίδη αφού οι συμμετοχές του στα κεφάλαια μέχρι στιγμής 
είναι 98,5 % επί του συνολικού). Ενδιαφέρον έχει και η αξιολόγηση 
των πιθανών απαιτήσεων του ερασιτεχνικού σωματείου της ΑΕΚ ως 
κινδύνου για το επενδυτικό κοινό... 

Αυτά είναι κάποια δεδομένα από το Ενημερωτικό Δελτίο. Τα 
ερωτήματα που γεννιούνται είναι αρκετά. Αρχικά γίνεται σαφές ότι 
ο απλός εργαζόμενος λαός καλείται να συνεισφέρει το μεγαλύτερο 
ποσό του κόστους ανέγερσης του γηπέδου, τόσο άμεσα, με τη συμ¬ 
μετοχή στην ΑΜΚ, όσο και έμμεσα, με την συμμετοχή της περιφέρει¬ 
ας. Φαίνεται ότι παράγοντες όπως αυτοί της οικογένειας Μελισσα- 
νίδη, κάνουν επίκληση στο συναίσθημα των φιλάθλων της ΑΕΚ και 
τους ζητούν να βάλουν το χέρι στην ήδη τρύπια από την χρεοκοπία 
του αστικού κράτους τσέπη, με σκοπό να βάλουν πλάτες για κάτι 
επενδυτικά αβέβαιο. Με ή χωρίς την συμμετοχή των φίλων της ΑΕΚ, 
το γήπεδο δεν θα ανήκει στον κόσμο της αλλά στην οικογένεια Με- 
λισσανίδη αφού και στις δύο περιπτώσεις θα ελέγχει Γενική Συνέ¬ 
λευση και ΔΣ και κατά συνέπεια, όλη την ΔΙΚΈΦΑΛΌΣ ΑΕ. Η συνει¬ 
σφορά του κόσμου που στην καλύτερη περίπτωση θα ανέλθει στα 
2Θ εκ. € θα είναι ένα ποσό διαχειρίσιμο πλήρως από την οικογένεια 
Μελισσανίδη και οι αποφάσεις που αφορούν την ΑΕΚ και το γήπεδο 
Θα μονοπωλούνται από αυτήν. Το ερώτημα που γεννιέται είναι: αξίζει 
να ματώσει κι άλλο ο ήδη κατακρεουργημένοςλαός (και εδώ ειδικά, 
ο λαός της ΑΕΚ) για κάτι που δεν Θα είναι δικό του; 

Ρασκ. 


Τυηι ροΙίδΙβΓ 

^οιηυζΙαΓ νβ ΚαϊίΙιΙίΗβη·· 


Ή μπάτσοι-γουρούνια-δολοφόνοι, όπως αποδίδεται στα 
ελληνικά το προσφιλές, προαναφερθέν σύνθημα. Αυτό 
λοιπόν, ηχούσε για μέρες στους δρόμους της Τουρκίας 
με αφορμή την κατάληξη του 15χρονου ΒθγΠπ ΕΙν^η, ο 
οποίος νοσηλευόταν εδώ και 9 μήνες σε νοσοκομείο της 
γείτονος, κατόπιν τραυματισμού του από κροτίδα που του 
πέταξαν οι μπάτσοι του Ερντογάν, κατά την διάρκεια των 
διαδηλώσεων του περασμένου Ιουνίου στην Κωνσταντι¬ 
νούπολη. 

Ό Θάνατος του μικρού ΒθγΠπ ώθησε τον τουρκικό λαό 
να ξαναβγεί στους δρόμους, προκειμένου να τιμήσει την 
μνήμη του μικρού και να αντισταθεί στην πρωτοφανή κα¬ 
ταστολή που υφίσταται. Εντούτοις, ιδιαίτερη μνεία πρέπει 
να γίνει στο γεγονός, πως οι Τούρκοι οπαδοί απέδειξαν 
για άλλη μία φορά -έπειτα από τον ιδιαζούσης σημασίας 
ρόλο που διαδραμάτισαν στις συγκρούσεις με τις δυνά¬ 
μεις καταστολής τον Ιούνιο του 2Θ13- πως είναι κάτι πα¬ 
ραπάνω από «πρόβατα». Στα περισσότερα γήπεδα της 
Τουρκίας αναρτήθηκαν πανό κατά της κρατικής βίας, ενώ 
αξίζει να αναφερθεί το πανό που κρέμασαν στα Εξάρχεια 
οι ν^ιτΊΟδ Βΐση, σύνδεσμος της τουρκικής Φενέρμπαχτσε, 
και το οποίο είχε φωτογραφίες του Αλέξη Γρηγορόπουλου 
και του ΒθγΠπ και έγραφε «παιδιά της ίδιας Θάλασσας». 

Ευχάριστη έκπληξη αποτέλεσε και η αντίδραση των 
Ελλήνων οπαδών, καθώς αρκετοί σύνδεσμοι φρόντισαν 
να τιμήσουν την μνήμη του μικρού. Ενδεικτικά Θ’ αναφέ¬ 
ρουμε το πανό που ανέβασαν οι οργανωμένοι της ΑΕΚ 
στον αγώνα με την Τριγλία Ραφήνας στις 16 Μαρτίου, στο 
οποίο παραλλήλιζαν τον Θάνατο του ΒογΠπ με τον Θάνατο 
του Αλέξη, καταδικάζοντας την κρατική καταστολή. Την 
ίδια ημέρα στο ντέρμπι της Θεσσαλονίκης μεταξύ Αρη 
και ΠΑΌΚ, οι Αρειανοί έγραψαν «Αναπαύσου εν ειρήνη 
Μπερκίν», κάνοντας και νύξη για την πολιτική τρομοκρα¬ 
τίας που εφαρμόζει ο Ερντογάν. 

Την ίδια ημέρα, στον αγώνα που διεξήχθη για το πρω¬ 
τάθλημα της δεύτερης κατηγορίας της ΕΠΣ Αχαΐας, οι πο¬ 
δοσφαιριστές της Αυτόνομης Ποδοσφαιρικής Όμάδας, 
συλλόγου γνωστού στις τοπικές κοινωνίες για την δρά¬ 



ση του, κράτησαν, πριν την έναρξη του αγώνα, πανό στα 
τούρκικα που έγραφε «Καλτεζάς, Γρηγορόπουλος, Ελβάν. 
Παιδιά 15 χρονών νεκρά, μη ξεχνάτε, εμείς δεν συγχωρού¬ 
με», ενώ παράλληλα φίλοι της ομάδας κρέμασαν πανό με 
το γνωστό σύνθημα «Μπάτσοι, Γουρούνια, Δολοφόνοι», 
επίσης γραμμένο στα τούρκικα. Τέλος, τον γύρο του δια¬ 
δικτύου έχει κάνει μία φωτογραφία απ την πορεία μνή¬ 
μης για τον 15χρονο, στην οποία εικονίζεται ένα άτομο 
να συγκρούεται με την αστυνομία φορώντας κασκόλ του 
Παναθηναϊκού. 

Δυστυχώς, όμως, τα μαντρόσκυλα της ΕΛ.ΑΣ. φανέ¬ 
ρωσαν για μία ακόμη φορά το ειδεχθές πρόσωπό τους, 
καθώς δεν επέτρεψαν στους οπαδούς του ΠΑΣ Γιάννενα 
να βάλουν στο γήπεδο πανό για το περιστατικό, θεω¬ 
ρώντας το -προφανώς- απειλή για την διασάλευση της 
δημόσιας ασφάλειας, και επέδειξαν με αυτόν τον τρόπο 
την αλληλεγγύη τους στους Τούρκους μπάτσους. Τέτοια 
περιστατικά ωμής αστυνομικής βίας, δεν είναι άγνωστα 
στην ελληνική κοινωνία, το αντίθετο θα λέγαμε. ΓΓ αυτό 
τον λόγο, το παράδειγμα των Τούρκων οπαδών και εν γέ- 
νει του τουρκικού λαού θα πρέπει να χρησιμοποιηθεί ως 
υπόδειγμα αντίστασης στο «άκρο της κρατικής βίας». 

ΟΕ 


"Το φως που καίει"··· 

130 χρόνια από τη γέννηση του Κώστα Βάρναλη 


Ό Κώστας Βάρναλης γεννήθηκε το 
1884 στον Πύργο (Μπουργκάς) της 
Βουλγαρίας. Η ενασχόλησή του με την 
ποίηση και τη λογοτεχνία ξεκινά από 
μικρή ηλικία. Στα εικοσίτου δημοσιεύει 
το πρώτο του ποίημα. 

Η περίοδος στην οποία μεγάλωσε 
και ανδρώθηκε είναι περίοδος μεγά¬ 
λων ιστορικών γεγονότων. Η φρικα¬ 
λεότητα του Α Παγκοσμίου Πολέμου 
και η Όκτωβριανή Επανάσταση, η 
γέννηση του ΣΕΚΕ (μετέπειτα ΚΚΕ), η 
αποτυχία του Μεγαλοϊδεατισμού και 
η Μικρασιατική Καταστροφή, σε συν¬ 
δυασμό με την άνοδο των επαναστα¬ 
τικών κινημάτων και το προοδευτικό 
ρεύμα που διαμορφώνεται γύρω απ’ 
τους κύκλους της ευρωπαϊκής διανόη¬ 
σης, διαμορφώνουν μια τέτοια συνθή¬ 
κη που ο Βάρναλης, ανάμεσα σε μια 
σειρά άλλους κορυφαίους καλλιτέχνες 
και διανοούμενους πανευρωπαϊκά, 
οδηγείται και τελικά εντάσσεται στο 
επαναστατικό στρατόπεδο. Το 1919 
στο Παρίσι προσχωρεί στον μαρξι¬ 
σμό και στο εξής η καλλιτεχνική του 
δημιουργία είναι συνυφασμένη με την 
πολιτική του δράση. 

Η ποίηση για τον ίδιο πρέπει να 
ανήκει στο λαό, να τον καθοδηγεί και 
να τον οργανώνει. Ό Ρίτσος τον θεω¬ 
ρεί πατέρα της επαναστατικής λογο¬ 
τεχνίας κι όντως είναι ο πρώτος απ’ 
τους μεγάλους σύγχρονους έλληνες 
ποιητές που θέτει τον εαυτό του και 
το έργο του στην υπηρεσία του λα¬ 
ϊκού κινήματος. Συνεργάζεται με το 
«Ριζοσπάστη» και συνεχίζει να γράφει 


από την εξορία στον Αη Στράτη το 
1935, κυνηγημένος απ’ την ασφάλεια 
το 194Θ, συμμετέχοντας στο ΕΑΜικό 
κίνημα το 1942. Το 1959 του απονέ- 
μεται το βραβείο Λένιν. 

Ένα από τα κορυφαία του έργα, 
ίσως το κορυφαίο, είναι η ποιητική 
σύνθεση «Το Φως που καίει». Με μια 
σειρά μεταφορές και συμβολισμούς, 
μέσα απ’ τους διαλόγους του Προμη¬ 
θέα, του Ιησού και του Μώμου -προ¬ 
σώπου της Αλεξανδρινής Κωμωδίας-, 
της Μάνας Γης και του Αηδονιού, μέσα 
απ’ τον τραγικής έμπνευσης χορό των 
Ωκεανίδων και των Σεραφείμ, τον επι¬ 
τάφιο θρήνο της Μάνας του Χριστού 
και της ιδωμένης έξω από στερεότυπα 
Μαγδαληνής, την αντίδραση της πόρ¬ 
νης Αριστέας και της μαϊμούς-υπη- 
ρέτη της και τέλος απ’ τον επίλογο 
του Οδηγητή και του Λαού, ο ποιητής 
δημιουργεί μία σύνθεση πρωτοφα¬ 
νή. Αποδομώντας και αναδομώντας 
τους μυθικής ή θρησκευτικής πνοής 
ρόλους, μεταφέροντάς τους χρονικά 
και εξετάζοντάς τους από διαφορετι¬ 
κές σκοπιές, με έντονο πολλές φορές 
το συναίσθημα, αλλά με τη λογική 
να κυριαρχεί, ο Βάρναλης καυτηριά¬ 
ζει εμφανώς το διαχρονικό ρόλο της 
θρησκείας, απογυμνώνει τις σχέσεις 
εκμετάλλευσης, τις ανισότητες και εν 
τέλει την ίδια την εξουσία του αστικού 
κράτους από κάθε είδους ιδεολογικό 
και ηθικό μανδύα, δίνει την ελπίδα και 
προτρέπει για το πέρασμα σε μια κοι¬ 
νωνία διαφορετική. 

Θα μπορούσαμε να συνεχίσουμε 


γράφοντας δεκάδες ακόμα γραμμές, 
αλλά ο περιορισμένος χώρος της 
εφημερίδας δεν μας το επιτρέπει. Για 
το τέλος θα αρκεστούμε σε ένα από¬ 
σπασμα απ’ τον «Θδηγητή». 

Ο αγέρας έχει κόψει ολότελα. Μια 
βαθιά σιωπή καταπίνει τα ουρλιάσμα- 
τά τους. Αξαφνα μια πολύβοη αντάρα 
από νεανικές φωνές περιζώνει ολούθε 
τη γης. Κι ένας φωτεινός κύκλος αρ¬ 
χίζει να χαράζει ολόγυρα στον ορίζο¬ 
ντα εκεί, που δένεται ο ουρανός με τα 
βουνά και με τη θάλασσα. Ανάμεσα 
σ’ αυτές τις φωνές, που ζυγώνουνε 
ρυθμικά, ξεχωρίζει μπροστά μια πιο 
βαριά, πιο δυνατή, που σκεπάζει όλες 
τις άλλες. 

Ο Οδηγητής 

Δεν είμώγώ σπορά της Τύχης, 
ο πλαστουργός της νιας ζωής. 
Εγώ μαι τέκνο της Ανάγκης 
κι ώριμο τέκνο της Οργής. 

Λεν κατεβαίνω από τα νέφη, 
γιατί δε μ^ έστειλε κανείς 
Πατέρας, τάχα παρηγόρια 
για σένα, σκλάβε, που πονείς. 

Ουράνιες δύναμες, άγγελοι, 
κρίνα, πουλιά και ψαλμουδιές 
τίποτα! Εμένα παραστέκουν 
οι θυμωμένες σας καρδιές. 

η· 



